text:
78/2015. (HK 11.) HM KÁT–HVKF együttes intézkedése a Magyar Honvédség logisztikai információs rendszer kezdeti képességének kialakításáról, valamint a rendszer bevezetésével kapcsolatos feladatokról.
Az együttes intézkedést az érintettek külön kapják meg.
A Honvédelmi Minisztérium
közigazgatási államtitkárának és a Honvéd Vezérkar főnökének
84/2015. (HK 11.) HM KÁT–HVKF
együttes intézkedése
a Magyar Honvédség különleges műveleti képességének átalakításával kapcsolatos feladatok
végrehajtásáról
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdése, valamint a honvédelemről és a Magyar Honvédségről, valamint a különleges jogrendben bevezethető intézkedésekről
szóló 2011. évi CXIII. törvény egyes rendelkezéseinek
végrehajtásáról szóló 290/2011. (XII. 22.) Korm. rendelet
6. § (1) bekezdés 1. pontja és 11. § (3) bekezdése alapján
– figyelemmel a Magyar Honvédség különleges műveleti
képességének átalakításával kapcsolatos egyes feladatokról szóló 61/2015. (XI. 4.) HM utasításra – a következő
együttes intézkedést adjuk ki. 1. Általános rendelkezések 1. Az együttes intézkedés hatálya
a) a Magyar Honvédség különleges műveleti képessé
gének átalakításával kapcsolatos egyes feladatokról szóló
61/2015. (XI. 4.) HM utasítás (a továbbiakban: HM utasítás) szerinti szervezeti változással érintett, a Magyar Honvédség (a továbbiakban: MH) hadrendjébe tartozó katonai
szervezetekre (a továbbiakban együtt: szervezeti változással érintett szervezetek),
b) a Honvédelmi Minisztériumra (a továbbiakban: HM),
c) a honvédelemért felelős miniszter (a továbbiakban:
miniszter) irányítása alá tartozó központi hivatalokra, d) a miniszter közvetlen alárendeltségébe tartozó szervezetekre
[(a továbbiakban az a)–d) pont együtt: honvédségi szervezetek)], és
e) azok hivatásos és szerződéses katonáira, kormánytisztviselőire és közalkalmazottaira (a továbbiakban
együtt: személyi állomány)
terjed ki.
2. A szervezeti változással érintett személyi állomány
tekintetében a személyügyi eljárás megkezdésére és végrehajtására – ideértve a személyi beszélgetések lefolytatását
is – az állományilletékes parancsnok, az MH 2. Különleges Rendeltetésű Ezred (a továbbiakban: MH 2. KRE)
megalakításért felelős vezetője, vagy a Honvéd Vezérkar
főnöke (a továbbiakban: HVKF) által arra felhatalmazott
személy (a továbbiakban együtt: felelős vezető) jogosult.
3. A szervezeti változással érintett szervezetek felelős
vezetői a személyügyi eljárások során a honvédek jogállásáról szóló 2012. évi CCV. törvényben (a továbbiakban:
Hjt.), a honvédek jogállásáról szóló 2012. évi CCV. törvény egyes rendelkezéseinek végrehajtásáról szóló
9/2013. (VIII. 12.) HM rendeletben (a továbbiakban: Hjt.
vhr.), a közalkalmazottak jogállásáról szóló 1992. évi
XXXIII. évi törvényben (a továbbiakban: Kjt.) és a munka
törvénykönyvéről szóló 2012. évi I. törvényben foglaltak
betartásával járnak el.
2. A személyügyi eljárásokkal kapcsolatos
rendelkezések 4. A HM utasítás 2. §-a szerinti szervezetek személyügyi szervei az együttes intézkedés hatályba lépését követő ötödik munkanapig ellenőrzik a személyügyi alapnyilvántartásokat, pontosítják a szervezeti változással érintett
szervezeteknél beosztást be nem töltők, de személyügyi és
pénzügyi ellátásra utaltak, továbbá képzésben résztvevők
számát, helyzetét, valamint az előmeneteli szabályok alapján magasabb beosztásba kinevezésre számításba vehetők
nyilvántartását.
5. A felelős vezetők – ideértve a jogelőd szervezet állományilletékes parancsnokát is – a szervezeti változással
érintett szervezetek állománytábláinak kiadását követő ötödik munkanapig az adott beosztás, munkakör feltöltése, feltöltésének megtervezése érdekében pontosítják a továbbfoglalkoztatásra tervezett személyi állományra vonatkozó
elgondolásokat, végrehajtják a Hjt. vhr.-ben meghatározott
feladatokat, valamint szükség szerint megtervezik a továbbfoglalkoztatásra nem tervezett személyi állomány felmentésének és szolgálatteljesítési vagy munkavégzési kötelezettség alóli mentesítésének kezdő napját. A szolgálatteljesítési
vagy munkavégzési kötelezettség alóli mentesítések időpontját úgy kell meghatározni, hogy biztosítható legyen az
átadás-átvétellel, valamint az MH 88. Könnyű Vegyes
Zászlóalj (a továbbiakban: MH 88. k. ve. z.) megszüntetésével kapcsolatos feladatok végrehajtása.
6. A szervezeti változással érintett személyi állomány
esetében a szervezetüknél állományilletékes parancsnokuk munkáltatói jogkörébe tartozó személyügyi eljárások
lefolytatására 2015. december 3. és 21. között kerül sor.
7. A szervezeti változással érintett szervezetek állományilletékes parancsnokainak jogkörét meghaladó, magasabb
munkáltatói jogkörbe tartozó döntések esetén a személyi javaslati lapokat a munkáltatói jogkör gyakorlójához a személyi beszélgetést követő három munkanapon belül, de legkésőbb 2015. december 10-ig kell felterjeszteni.
8. Ha a szervezeti változással érintett hivatásos vagy
szerződéses katona részére beosztás tervezési lap került kiadásra, az érintett a tervezett beosztás elfogadásáról az állományilletékes szervezetnél személyi javaslati lapon nyilatkozik. A magasabb munkáltatói jogkörbe tartozók esetén a felterjesztésre kerülő személyi javaslati laphoz csatolni kell a beosztás tervezési lapot.
9. A szervezeti változással érintett szervezetek külföldön szolgálatot teljesítő tagjai esetén a tájékoztatás és a
személyi beszélgetés az érintett személy külföldi szolgálata szerinti állományilletékes parancsnokának bevonásával,
távközlési eszköz vagy elektronikus levelező rendszer
igénybevételével kerül lefolytatásra, vagy az érintett szolgálati érdekből visszarendelhető.
10. A szervezeti változással érintett szervezetek 90 napot meghaladó belföldi képzésre vezényelt tagja a személyügyi eljárás időtartamára visszarendelhető, a vezénylés helye szerinti állományilletékes parancsnok vagy vezető értesítésével egyidejűleg.
11. A szervezeti változással érintett, továbbfoglalkoztatásra kerülő hivatásos vagy szerződéses katonák új szolgálati beosztásba történő áthelyezésére, kinevezésére, szolgálati beosztás hiányában rendelkezési állományba helyezésére – a jogszabályi rendelkezések betartása mellett –
legkorábban 2016. január 1-jei, legkésőbb 2016. augusztus 31-ei hatállyal kerül sor.
12. Az MH 34. Bercsényi László Különleges Műveleti
Zászlóalj (a továbbiakban: MH 34. BL KMZ) személyügyi
szerve az állománytábla kiadását követő ötödik munkanapig elkészíti és 2015. december 22-ig átadja az MH 34. BL
KMZ névváltozására vonatkozó – nyilvántartási számmal
ellátott – tájékoztatót az MH 34. BL KMZ azon személyi
állománya részére, akik esetében 2016. január 1-jétől változatlan szakmai tartalmú – feladatköri vagy munkaköri
változással nem érintett – beosztás kerül tervezésre.
13. A szervezeti változással érintett szervezetek személyügyi szervei a tárgynapi személyügyi eljárások alapján az érintett állomány vonatkozásában a HM Költségvetés Gazdálkodási Információs Rendszerben (a továbbiakban: HM KGIR) rögzítik a személyügyi nyilvántartásban
kezelt adatok változásait.
14. A szervezeti változással érintett szervezetek a személyügyi eljárás során keletkező adatok egységes rendben
történő feldolgozása érdekében gondoskodnak arról, hogy
a személyügyi parancsok és határozatok egy példánya
– legkésőbb annak aláírását követő 30 napon belül – megküldésre kerüljön az MH Hadkiegészítő és Központi Nyilvántartó Parancsnokság (a továbbiakban: MH HKNYP)
részére.
3. A jogviszony megszűnésével kapcsolatos
rendelkezés 15. A foglalkoztatásra irányuló jogviszony vagy szolgálati viszony megszűnése esetén a személyi állomány tagja
részére – a HM KGIR zárási időpontjainak figyelembevételével – illetménye és a Hjt., valamint a Kjt. eltérő rendelkezései kivételével egyéb járandóságai biztosításra, a szolgálatteljesítés utolsó napján kifizetésre, a jogviszonyra
vonatkozó igazolások kiadásra kerülnek.
4. A civil munkaerőpiacra történő visszaillesztés
feladatai 16. Az MH 88. k. ve. z.-ből a továbbfoglalkoztatásra
nem tervezett személyi állomány civil munkaerőpiacra
történő visszaillesztésének feladatait az MH 88. k. ve. z.
humánszolgálati szakállománya végzi, amelynek során
együttműködik a területileg illetékes állami foglalkoztatási szervekkel és az MH Szociálpolitikai Közalapítvánnyal.
17. A Honvéd Vezérkar (a továbbiakban: HVK) Személyzeti Csoportfőnökség (a továbbiakban: HVK SZCSF)
csoportfőnöke az MH 88. k. ve. z. parancsnokának igénye
esetén szakmai támogatást biztosít az MH 88. k. ve. z. humánszolgálati szakállománya részére a feladatok szakszerű végrehajtásában, valamint elősegíti az MH Szociálpolitikai Közalapítvánnyal és az állami foglalkoztatási szervekkel történő kapcsolattartást.
5. A költségvetési gazdálkodással,
az illetménygazdálkodással és a keretgazdálkodással
kapcsolatos feladatok 18. A pénzügyi és számviteli ellátást végző MH 86. Szolnok Helikopter Bázis (a továbbiakban: MH 86. SZHB)
a megszűnő MH 88. k. ve. z.-vel együttműködve, a pénzügyi és számviteli feladatok végrehajtása érdekében
a) az adózás rendjéről szóló 2003. évi XCII. törvény
(a továbbiakban: Art.) 33. § (3) bekezdése alapján a megszűnést követő 30 napon belül – a személyi jövedelemadó
kivételével – bevallást készít az egyes adókötelezettségekről az államháztartással szemben évente egyszeri bevallás
benyújtására kötelezett adózók részére rendszeresített bevallás-garnitúra kitöltésével és azt az Art. előírásainak figyelembevételével elektronikus úton megküldi a Nemzeti
Adó- és Vámhivatal (a továbbiakban: NAV) részére, és
b) az államháztartás számviteléről szóló 4/2013. (I. 11.)
Korm. rendelet 7. §-a és 34. §-a, valamint a 2015. évi éves
költségvetési beszámoló elkészítésének rendjéről szóló
HM VGHÁT szakutasítás és a 2015. évi zárszámadáshoz
kapcsolódó intézményi adatszolgáltatás elkészítéséről
szóló HM VGHÁT szakutasítás szerint az éves költségvetési beszámolónak megfelelő adattartalommal, leltárral és
záró főkönyvi kivonattal alátámasztott adatszolgáltatást
készít, amelyet a HM Védelemgazdasági Hivatal (a továbbiakban: HM VGH) által kiadásra kerülő zárással, nyitással kapcsolatos körlevél ütemtervében foglalt határidők
szerint megküld a HM VGH részére.
19. Az MH 86. SZHB
a) 2015. december 23-ig végrehajtja a szállítói számlák
kifizetését és a 2015. december 31-ét követően fennmaradó, ki nem fizetett szállítói számlákat 2016. január 15-ig,
jegyzőkönyv szerint átadja a jogutód MH 2. KRE részére,
b) 2015. december 18-ig elszámoltatja a személyi állományt a kiadott előlegekkel,
c) a hóközi kifizetések végrehajtását 2015. december
18-ig történő feladással úgy biztosítja, hogy azok 2015.
december 23-ig pénzforgalmilag teljesítésre kerüljenek,
d) 2015. december 18-ig rendezi a kötelezettség és követelés jellegű sajátos elszámolások tételeit és 2015. december 31-ei fordulónappal leltárt készít, amelyet a jegyzőkönyvvel, valamint a szükséges bizonylatokkal, analitikákkal együtt 2016. január 31-ig átad a jogutód MH 2.
KRE, a leltár egy példányát pedig a HM VGH részére,
e) az MH 88. k. ve. z. megszűnésének napján – utolsó
gazdasági eseményként – elszámolja az előirányzat-felhasználási keretszámla egyenlegének jogutód szervezet
részére történő átvezetését, és
f) bedolgozást készít a felszámolási jegyzőkönyv gazdálkodási fejezetébe.
20. A HM VGH a megszűnő szervezet érdekében
a) kezdeményezi a Magyar Államkincstárnál (a továb
biakban: Kincstár) az MH 88. k. ve. z. előirányzat-felhasználási keretszámlájának 2015. december 31-ei hatállyal
történő megszüntetését,
b) az MH 88. k. ve. z. megszűnésének napjával az éves
költségvetési beszámolónak megfelelő adattartalommal,
leltárral és záró főkönyvi kivonattal alátámasztott elemi
költségvetési beszámolót készít,
c) a beszámoló elkészítése után, az MH 86. SZHB által
a követelések és a kötelezettségek MH 2. KRE részére történő rögzítését követően törli azokat a HM KGIR-ból, és
d) a 2015. december havi béreket és hóközi kifizetéseket, valamint az azokhoz kapcsolódó adókat és járulékokat
elszámolja az MH 88. k. ve. z. költségvetése terhére.
21. A HM VGH 2016. január 1-jei fordulónappal kezdeményezi a Kincstárnál az MH 34. BL KMZ előirányzatfelhasználási keretszámlája névváltozásának MH 2. KREre történő átvezetését.
22. Az MH 88. k. ve. z. a 2015. december 31-ei megszűnésre tekintettel legkésőbb 2015. december 31-ig a
HM VGH-nál lemondja a 2016. évi katonai túlszolgálati
díjkerete maradványát. A lemondásra kerülő maradványösszeget a HM VGH felülvizsgálja és az MH 2. KRE
2016. évi katonai túlszolgálati díjkeretét legkésőbb 2016.
január 31-ig kiegészíti a felülvizsgált maradványösszeggel.
23. Az MH 34. BL KMZ 2015. december 21-ig kezdeményezi a névváltozás 2016. január 1-jei hatállyal történő
átvezetését az Első Magyar Cafetéria (a továbbiakban: EMC) Korlátolt Felelősségű Társaságnál (a továbbiakban: Kft.) és az Erzsébet Utalványforgalmazó Zártkörű Részvénytársaságnál.
24. Az MH 2. KRE az átvételre kerülő személyek vonatkozásában az EMC Kft. felé végrehajtja a telephely-átjelentést, illetve „HR” azonosító változás esetén az új EMC
kártyák igénylését.
25. Az MH 2. KRE, valamint az MH Összhaderőnemi Parancsnokság (a továbbiakban: MH ÖHP) a közalkalmazotti illetménygazdálkodásról szóló 113/2005.
(HK 1/2006.) HM utasítás szabályainak megfelelően
2016. január 31-ig megigényli a béralapot a HM VGH-tól.
26. Az MH 2. KRE megalakításért felelős vezetője a
szervezet megalakítása érdekében az új bélyegzőket úgy
igényli meg, hogy azokkal az MH 2. KRE 2016. január
1-jén rendelkezzen.
27. A megszűnő MH 88. k. ve. z. a beszámoló aláírása
után leadja bélyegzőit.
28. Az MH 2. KRE 2016. január 1-jéig – az elektronikus
ügyintézés érdekében, a kincstári bejelentéssel összhangban – a bejelentett vezetők és képviselők vonatkozásában
adatszolgáltatást teljesít a NAV részére.
6. Katonai igazgatási feladatok 29. A megszűnő MH 88. k. ve. z. állományába tartozó
önkéntes műveleti tartalékos jogviszonnyal rendelkezők
(a továbbiakban: ÖMT) átszerződtetésével kapcsolatos
feladatok az MH 88. k. ve. z. és az MH 2. KRE megalakításért felelős vezetője között történő egyeztetés alapján
2015. december 22-ig kerülnek végrehajtásra.
30. Az ÖMT az MH 88. k. ve. z. parancsnoka és az
MH 2. KRE megalakításért felelős vezetője között létrejött
önkéntes tartalékos szerződés-módosítás hatályba lépésével egyidejűleg az MH 2. KRE hadi állománytáblájában
rendszeresített hadi beosztásba kerül lebiztosításra.
31. A megszűnő MH 88. k. ve. z. állományába tartozó, az MH 2. KRE-nél az ÖMT képzettségének megfelelő beosztással nem rendelkező vagy további önkéntes
tartalékos szolgálatot nem vállaló ÖMT esetében az
MH 88. k. ve. z. parancsnoka kezdeményezi az MH
HKNYP parancsnokánál annak MH HKNYP ideiglenes
állományjegyzékére történő visszaszerződtetését, vagy
más honvédségi szervezetet érintő szerződés-módosítás
előkészítését.
32. Az MH 2. KRE megalakításért felelős vezetője a
szervezet hadi állománytáblájának kiadását követő hónap
első napjáig az MH 2. KRE készenléti kategóriájának
megfelelő hadköteles, illetve önkéntes tartalékos állománnyal kapcsolatos számvetéseit a Magyar Honvédség
katonai szervezetei feltöltésének előkészítéséről és a készenlét fenntartását és fokozását biztosító hadkiegészítési
szakfeladatokról szóló M-3/2012. (HK 8.) HVKF intézkedés (a továbbiakban: Intézkedés1) 25. pontja alapján állítja
össze és azt a HM éves Feladattervében meghatározott jelentési rend alapján, az MH ÖHP útján soron kívül megküldi az MH HKNYP részére.
33. Az MH 2. KRE katonai igazgatási szakállománya az
Intézkedés1 108. pontjában meghatározottak alapján előkészíti az MH 2. KRE feltöltésének végrehajtásához, valamint vezetéséhez szükséges terveket.
34. Az MH 2. KRE nemzetgazdaságból igényelt technikai eszközökre, szolgáltatásokra és ingatlanokra vonatkozó igényét a szervezet hadi állománytáblájának kiadását követő hónap tizedik napjáig az Intézkedés1 56. és
58–67. pontjaiban meghatározottak szerint az MH 2. KRE
megalakításért felelős vezetője állítja össze és azokat kiírásuk előkészítése érdekében a HM éves Feladattervében
meghatározott jelentési rend alapján, soron kívül terjeszti
fel az MH ÖHP útján az MH HKNYP részére.
7. Hadműveleti feladatok 35. A HVK Hadműveleti Csoportfőnökség (a továbbiakban: HVK HDMCSF) csoportfőnöke a HVK Haderőtervezési Csoportfőnökséggel (a továbbiakban: HVK
HTCSF) együttműködve előkészíti az MH Hadrendjére
vonatkozó javaslatát és azt 2015. november 30-ig megküldi a HVK HTCSF csoportfőnöke részére.
36. A HVK HTCSF csoportfőnöke 2015. december
10-ig jóváhagyásra felterjeszti az MH Hadrendjét a miniszter részére.
37. A HVK HDMCSF csoportfőnöke az MH ÖHP megváltozott feladatrendszere és az MH 2. KRE feladatrendszere alapján 2016. január 15-ig pontosítja az MH Művelet
Vezetési Rendszerében a válsághelyzetek katonai elemzésének, az MH-t érintő feladatok tisztázásának, a döntések
előkészítésének és a végrehajtás koordinálásának feladatait.
38. A HVK HDMCSF a hadi állománytáblák kialakítása során – a HVK Logisztikai Csoportfőnökséggel (a továbbiakban: HVK LOGCSF), a HVK SZCSF-fel, az MH
HKNYP-vel, az MH ÖHP-vel és a MH 2. KRE-vel együttműködve – felülvizsgálja a szervezeti változással érintett szervezetek megváltozott hadműveleti szükségleteit.
A javaslatok alapján elkészült hadi állománytábla-tervezetet a munkaköri jegyzékekről, az állománytáblákról és a
létszámgazdálkodásról szóló 13/2014. (II. 14.) HM utasítás 13. §-ának megfelelően 2016. január 15-ig megküldi
a HVK HTCSF részére.
39. Az MH ÖHP parancsnoka az új szervezeti struktúrának megfelelően – a HVK HDMCSF csoportfőnökével
együttműködve – 2015. december 21-ig kialakítja a Különleges Műveleti Főnökség feladatrendszerét és azzal
összhangban összeállítja az MH ÖHP szervezeti és működési szabályzata módosításának tervezetét, amelyet 2016.
február 28-ig jóváhagyásra felterjeszt a miniszter részére.
40. Az MH ÖHP és az MH 2. KRE készenlétének fenntartására és fokozására vonatkozó okmányok kidolgozására, átdolgozására és az azokban meghatározott feladatok
begyakorlására az MH ÖHP parancsnoka saját hatáskörben intézkedik.
8. Logisztikai feladatok 41. Az MH ÖHP parancsnoka az MH 2. KRE megalakítása érdekében a HM fejezet béke és békétől eltérő időszaki logisztikai utaltsági rendjének (a továbbiakban: LUR)
módosítására vonatkozó javaslatát 2015. december 11-ig
megküldi a HVK LOGCSF részére.
42. A beérkezett javaslat alapján a HVK LOGCSF pontosítja és kiadja a módosított LUR-t.
43. Az MH 88. k. ve. z. parancsnoka az év végi leltározási feladatokkal összhangban intézkedik a szervezet analitikus és egyéb operatív nyilvántartásainak pontosítására.
44. Az MH ÖHP parancsnoka a logisztikai szakmai feladatainak koordinációjára vonatkozó és a logisztikai szakmai feladatokkal összefüggő döntést igénylő javaslatait
olyan számvetéssel terjeszti fel a HVK LOGCSF csoportfőnöke részére, amely biztosítja a HM utasításban és az
együttes intézkedésben meghatározott feladatok végrehajtását.
45. Az MH 88. k. ve. z. és az MH 2. KRE közötti anyagmozgatás kizárólag ESZKÖZ program által készített mozgásbizonylatokon történik, amelyeket az átadó-átvevő
szervezet kijelölt anyagfelelősei aláírnak és az átvevő
szervezet bélyegzőjével hitelesítenek.
46. Az MH 88. k. ve. z. parancsnoka az átadás-átvételi
feladatok végrehajtása, az ügyviteli anyagok rendezése,
továbbá az átadás-átvételi jegyzőkönyv elkészítése érdekében saját hatáskörében – az MH 2. KRE megalakításért
felelős vezetőjével egyetértésben – 2016. január 1-jéig az
MH 88. k. ve. z. személyi állományából átadó bizottságot
alakít meg, amely legkésőbb 2016. március 1-jéig átadja
az MH 88. k. ve. z. anyagait az MH 2. KRE részére.
47. Az MH 88. k. ve. z. parancsnoka a felszámolással
kapcsolatos feladatok végrehajtása, valamint a felszámolási jegyzőkönyv elkészítése érdekében saját hatáskörében
2015. december 31-ei hatállyal az MH 88. k. ve. z. felszámolási feladatokra kijelölt személyi állományából -
felszámoló bizottságot alakít meg, amely az MH 88. k. ve. z.
felszámolásával összefüggő tevékenységét legkésőbb
2016. augusztus 31-ig befejezi.
48. Az MH 2. KRE megalakításért felelős vezetője – az
MH 88. k. ve. z. parancsnokával együttműködve – az átadás-átvételi feladatok végrehajtására 2016. január 1-jéig
átvevő bizottságot alakít meg, amely a tevékenységét legkésőbb 2016. március 1-jéig befejezi.
49. Az MH 88. k. ve. z. a számítástechnikai anyagait és
eszközeit – a HM KGIR-ben használtak kivételével –
a 2016. január 1-jei fordulónapot követően átadja az MH
2. KRE részére. A HM KGIR-ben használt eszközöket az
üzemeltető szervezettel történő egyeztetést követően lehet
átcsoportosítani.
50. A HM utasítás 2. § (4) bekezdése szerint átadásra
kerülő feladatokkal összefüggő szakanyagok, illetve az
ezzel járó raktározási feladatok átadás-átvétele mennyiségi felvétellel történő leltározással történik. Az anyaghasználóknál, illetve az alegységeken lévő, az MH 88. k. ve. z.
által nyilvántartott ingó vagyoni elemek a nyilvántartással
egyezően az anyaghasználó, illetve az alegységfelelős aláírásával hitelesített felelősségi nyilatkozattal és 2015. december 31-ei fordulónappal összeállított leltár alapján kerülnek átadásra.
51. Az MH 88. k. ve. z. 2015. évi logisztikai költségvetési beszámoló jelentését az MH 88. k. ve. z. átadó bizottság vezetője állítja össze és azt 2016. január 31-ig megküldi a HVK LOGCSF részére.
52. Az MH 34. BL KMZ 2015. évi logisztikai költségvetési beszámoló jelentését az MH 2. KRE parancsnoka
állítja össze és azt 2016. február 15-ig megküldi a HVK
LOGCSF részére.
53. Az MH ÖHP parancsnoka az együttes intézkedésben meghatározott feladatok végrehajtásáról 2016.
augusztus 22-ig jelentést terjeszt fel a HVKF részére.
54. Az MH 88. k. ve. z. és az MH 34. BL KMZ által kötött, 2016. évre érvényes szerződések 2016. január 1-jével
az MH 2. KRE részére történő módosítására az MH 88. k.
ve. z. és az MH 34. BL KMZ parancsnoka saját hatáskörben intézkedik.
9. Híradó, informatikai és információvédelmi
szakfeladatok 55. A híradó, informatikai és információvédelmi szolgáltatásokat a szervezési időszak teljes ideje alatt biztosítani kell. A szolgáltatások átcsoportosítására, csökkentésére vagy megszüntetésére csak a szervezési feladat végrehajtásának ütemében kerülhet sor.
56. A szervezési időszak előkészítése és időtartama alatt a
szervezeti változással érintett szervezetek parancsnokai kiemelt figyelmet fordítanak a szervezetük elektronikus adatvagyonának hosszú távú biztosítására, amelynek érdekében
2015. december 21-ig intézkednek az elektronikus adatvagyon megfelelő kezelésére, megőrzésére és védelmére.
57. A szervezeti változással érintett szervezetek parancsnokai a szervezetükre vonatkozó szervezeti és személyi változásokat – a változásban érintett személyek nevét, rendfokozatát, beosztását –, a híradó és informatikai
szolgáltatások összesített igényét – a számukra biztosítandó, módosítandó vagy törlésre kerülő híradó-informatikai
szolgáltatásokat – 2015. december 14-ig megküldik az
MH 43. Nagysándor József Híradó és Vezetésbiztosító
Ezred (a továbbiakban: MH 43. hír. és vt. e.) részére a híradó-informatikai szolgáltatások biztosításának és átszervezésének érdekében. Külön figyelmet kell fordítani azon
személyek adatainak megadására, akiknek szolgálati viszonya megszűnik.
58. A beérkezett szolgáltatási igények alapján az MH
43. hír. és vt. e. 2015. december 17-ig összesített igényt
terjeszt fel az MH ÖHP útján a HVK Híradó, Informatikai
és Információvédelmi Csoportfőnökség (a továbbiakban:
HVK HIICSF) részére. A javaslat tartalmazza az MH ÖHP
saját hatáskörben, valamint az MH 43. hír. és vt. e. hatáskörén túlmutató költségvetési erőforrást és beszerzést
igénylő feladatokat.
59. A szervezeti változással érintett szervezettől a szervezeti változással nem érintett honvédségi szervezethez
távozó, beosztást váltó felhasználók részére az új beosztásukhoz szükséges szolgáltatásokat a Magyar Honvédség
Kormányzati Célú Elkülönült Hírközlő Hálózatának békeidejű üzemeltetési és felügyeleti rendjéről, valamint a központilag biztosított szolgáltatások igénybevételének szabályairól szóló 55/2013. (IX. 13.) HM utasítás rendelkezéseinek megfelelően 2015. december 22-ig az új szervezet
igényli meg.
60. Az MH 88. k. ve. z. és az MH 34. BL KMZ parancsnoka, valamint az MH 2. KRE megalakításának előkészítéséért felelős vezetője felelős a híradó, informatikai és
rejtjelző eszközök mozgatásának megszervezéséért, azok
ellátó szervezetekkel történő egyeztetéséért, az eszközök
átadás-átvételéért, az informatikai eszközök átadás-átvételét megelőző adatmentések végrehajtásáért és az információvédelmi rendszabályok betartásáért.
61. Azon személyek, akiknek az eszközök, szolgáltatások használatára vonatkozó jogosultságuk megszűnik, a
használatukban lévő szolgálati rádiótelefont, SIM-kártyát,
telefonkészüléket, faxberendezést, EDR-készüléket, számítástechnikai eszközöket a jogosultság megszűnését követően haladéktalanul leadják az őket ellátó szervezet részére. Az adathordozóval, vagy adattárolási funkcióra alkalmas memóriával rendelkező eszközök esetében a felhasználói adatok, valamint a további használatot akadályozó személyes beállítások, szolgáltatások megfelelő eljárással történő törlését – a szükséges adatok mentését követően – az eszközök leadása előtt kell elvégezni. A speciális szolgáltatást, vagy eszközt – beleértve a bérelt
áramkört, az egyedi internet-hozzáférést, az egyedi routert
és a switchet – igénybe vevő szervezet parancsnoka
2015. december 14-ig nyilatkozik az ellátásért felelős
szervezet felé annak további szükségességéről és a leadás
rendjéről.
62. Az MH 88. k. ve. z.-től az MH 2. KRE-től eltérő más
honvédségi szervezethez távozó felhasználók híradó és informatikai szolgáltatásai 2016. január 1-jei hatállyal
visszavonásra, a felhasználó adatai archiválásra, vagy törlésre kerülnek.
63. Azon eszközökről – így különösen telefonkészülék,
mobil telefon, SIM kártya –, amelyek az MH 43. hír. és
vt. e. által kerültek biztosításra, a szervezeti változással
érintett szervezetek parancsnokai a felhasználó személyek
változása tekintetében adatot biztosítanak az MH 43. hír.
és vt. e. részére.
64. A szolgálati rádiótelefon-használatra vonatkozó
egyedi engedélyeztetési eljárás alá eső kérelmeket – ideiglenes kvóta megállapítása, külön engedélyhez kötött szolgáltatások és keretösszegek használata – az érintett szervezetek vezetői, illetve parancsnokai 2015. december 14-ig
felterjesztik a szolgálati rádiótelefon-ellátás és használat
szabályairól szóló 23/2011. (III. 2.) HM utasításban meghatározottak szerint. Az ellátó szervezetek a szolgálati rádiótelefonok használatát a korábbi hívószám megtartásával 2016. január 1-jét követően is biztosítják azon személyek részére, akik a továbbiakban is jogosultak szolgálati
rádiótelefon használatára.
65. Az MH 2. KRE híradó, informatikai és információvédelmi eszközigényei 2016. január 1-jétől elsősorban az
MH 34. BL KMZ-nél meglévő, de az MH 2. KRE részére
átadott, továbbá az átadás-átvételi eljárás keretében az
MH 88. k. ve. z.-től átvett, működőképes eszközökből kerülnek biztosításra.
66. Az MH ÖHP új szervezeti elemének informatikai
szakanyag-ellátása a jelenleg rendelkezésre álló eszközök
és készletek felhasználásával, illetve azok belső átcsoportosításával kerül végrehajtásra. Az MH ÖHP és az MH
2. KRE új számítástechnikai eszközt a logisztikai ellátási
eljárásrendnek megfelelően igényelhet.
67. Az MH ÖHP és az MH 2. KRE szervezési feladatokban érintett szervezeti és funkcionális elemei elhelyezésének tervezésénél kiemelt szakmai és költséghatékonysági
szempontként kell figyelembe venni, hogy a minősített
adatok védelme érdekében, jogszabály által meghatározott
fizikai biztonsági feltételekkel már részben vagy teljes
egészében rendelkező helyiségek a továbbiakban is a minősített adatok védelmével kapcsolatos funkciójuknak
megfelelően kerüljenek hasznosításra. Kifejezetten e körbe tartoznak a minősített adatok elektronikus feldolgozására kialakított helyiségek, az ügyeleti helyiségek, a minősített irattároló helyiségek, a nyilvántartó- és az ügyviteli
helyiségek és a rejtjelző körletek.
68. Az MH 2. KRE szervezeti és funkcionális elemei elhelyezésére kialakított és átadásra kerülő fizikai biztonsági területeiről, biztonságtechnikai eszközeiről az
MH 34. BL KMZ és az MH 88. k. ve. z. jegyzéket készít,
amely alapján a fizikai biztonsági területeket, a biztonságtechnikai eszközöket és azok dokumentációit 2016. január
1-jéig, de legkésőbb a szervezési időszak végéig átadja az
MH 2. KRE részére. Az akkreditált fizikai biztonsági területek és az akkreditált biztonságtechnikai eszközök adatkezelési engedélyeinek módosítását az MH 2. KRE a szervezeti átalakítás miatti változás lekövetése érdekében a
szolgálati út betartásával kezdeményezi a Nemzeti Biztonsági Felügyeletnél.
69. Az MH 2. KRE parancsnoka a szervezési feladatokat érintő híradó, informatikai és információvédelmi tevékenység helyzetéről az együttes intézkedés hatályba lépésétől a szervezési időszak végéig havi rendszerességgel az
MH ÖHP útján jelentést küld a HVK HIICSF csoportfőnöke részére.
70. Az MH 34. BL KMZ parancsnoka a szervezet megnevezésében, illetve a vezető személyében bekövetkezett
változás és az MH 88. k. ve. z. parancsnoka a szervezet
megszűnése okán 2015. december 23-ig értesíti a postafiók-bérleményt biztosító postai szerv vezetőjét.
71. Az MH ÖHP, az MH 34. BL KMZ, az MH 88. k. ve. z.
parancsnoka és az MH 2. KRE megalakításért felelős vezetője felelős saját szervezete vonatkozásában az MH tudakozói telefonkönyv és az MH elektronikus levelezési
fiókok – beleértve az újonnan létrehozott hívószámokat és
levelezési fiókokat, valamint a törlésre kerülő felhasználókat – adatainak pontosításáért. A szervezeti változással
érintett szervezetek a változásokat 2016. január 15-ig
megküldik az MH 43. hír. és vt. e. részére.
72. Az MH 2. KRE érdekében működő híradó és informatikai központ üzemeltetését, üzemfelügyeletét, szervízellátását, továbbá a híradó és informatikai szolgáltatásokkal történő ellátást az MH 43. hír. és vt. e. biztosítja.
73. Az MH ÖHP parancsnoka intézkedik az MH 34. BL
KMZ részére kiadott, az MH Kormányzati Célú Elkülönült Hírközlő Hálózat működésével, felügyeletével összefüggő szabályozók módosítására.
74. Az MH 88. k. ve. z. rejtjeltevékenységének – rejtjelző kezelő pont – felszámolását, az MH 2. KRE rejtjeltevékenységének létrehozását az MH 2. KRE megalakításért
felelős vezetője, valamint az MH ÖHP 2015. december
21-ig megküldött javaslatai alapján az MH Központi Rejtjelfelügyelet 2015. december 31-ig külön intézkedésben
szabályozza.
75. Az MH vitéz Szurmay Sándor Budapest Helyőrség
Dandár – az MH ÖHP adatszolgáltatása alapján – 2015.
december 17-ig az MH Kormányzati Célú Elkülönült Hírközlő Hálózata informatikai rendszerének címtárában létrehozza az MH 2. KRE részére szükséges szervezeti elemet, a szervezeti postafiókot, a terjesztési listát, valamint
biztosítja az MH 2. KRE működéséhez szükséges jogosultságokat az MH 43. hír. és vt. e. által megadott rendszer-adminisztrátorok részére.
10. Dokumentumvédelmi, ügyviteli és adatvédelmi
feladatok 76. Az MH 34. BL KMZ iratait és ügyviteli nyilvántartásait az MH 2. KRE az új megnevezéssel felülbélyegzi és
tovább használja.
77. Az MH 88. k. ve. z.-nél a HM utasítás alapján átadással érintett ügyintézők három példányos iratjegyzékbe
foglalják az általuk kezelt nyílt iratok közül azokat, amelyek az MH 2. KRE további működéséhez szükségesek.
Az ügyintézők a jegyzék alapján elszámolnak az iratokkal
a szervezetük ügyviteli szerve felé. Az MH 88. k. ve. z.
ügyviteli szerve az ügyintézők által elkészített jegyzék
1. számú példányát az iratokkal együtt átadja az ügyintézőnek, 2. számú példányát átadja az MH 2. KRE ügyviteli
szerve részére és 3. számú példányát iratárba helyezi. Az
MH 2. KRE ügyviteli szerve az MH 2. KRE parancsnoka
által jóváhagyott ütemterv alapján saját iratkezelési segédleteiben nyilvántartásba veszi az ügyintézők jegyzéken kezelt iratait olyan üzemezéssel, hogy az ne akadályozza
a szervezet feladatainak ellátását.
78. Az MH 88. k. ve. z. az MH 2. KRE működéséhez
szükséges minősített iratokat futárjegyzéken olyan ütemezéssel adja át az MH 2. KRE ügyviteli szerve részére, hogy
azok folyamatos feldolgozása biztosított legyen.
79. Az MH 88. k. ve. z. és az MH 34. BL KMZ az átadás-átvételt megelőzően végrehajtja a minősített és a nyílt
iratok teljes körű ellenőrzését. Az MH 88. k. ve. z.-nél
az MH 88. k. ve. z. felszámoló bizottság 2016. augusztus 31-ig végrehajtja az ügyviteli nyilvántartások végleges
lezárását és az ügyviteli szerv felszámolását.
80. Az MH 88. k. ve. z. személyi állománya részére
kiadott, illetve átvett 1, 1/Z, 2, 2/Z és 4 jelszámmal ellátott papíralapú állandó belépési engedélyekről az MH
88. k. ve. z. parancsnoka jegyzéket készít, amelyet az
MH 88. k. ve. z. felszámoló bizottság vezetője 2016. április 1-jéig felterjeszt a HVK HIICSF részére.
81. Az MH 88. k. ve. z. jegyzéket készít az MH 2. KRE
részére átadott, személyhez nem kötött aktívkártyás belépési engedélyekről – proximity kártyákról – és fényképes
aktívkártyás belépési engedélyekről, amelyet 2016. április 1-jéig felterjeszt a HVK HIICSF részére. Az MH
88. k. ve. z. jegyzéket készít az MH 2. KRE-től eltérő más
honvédségi szervezethez áthelyezésre kerülő személyek
fényképes aktívkártyás belépési engedélyeiről, amelyet a
szervezési időszak végéig felterjeszt a HVK HIICSF részére. Az MH 88. k. ve. z.-től véglegesen kiváló személyek belépési engedélyeikkel a szervezési időszak végéig
elszámolnak a HVK HIICSF felé.
82. Az MH 88. k. ve. z. és az MH 34. BL KMZ érvénytelenné vált bélyegzőinek az ügyviteli előírások, valamint
a bélyegzőellátásról és bélyegzők használatáról szóló
38/2013. (VII. 12.) HM utasítás rendelkezéseinek betartásával az MH HKNYP részére történő leadására 2016. április 1-jétől 2016. augusztus 31-ig kerül sor.
83. Az MH 88. k. ve. z. a szervezési időszak időtartama
alatt kiemelt figyelmet fordít az adatbiztonsági követelmények betartására és betartatására, különös tekintettel az
adatok sérülésének, megsemmisülésének, módosításának
és illetéktelen személyek részére történő jogosulatlan hozzáférésének megakadályozására.
11. Az államháztartási belső ellenőrzéssel
és az operatív belső kontrollrendszerrel összefüggő
feladatok 84. Az MH 2. KRE megalakításért felelős vezetője, kinevezését követően az MH 2. KRE parancsnoka az államháztartási belső ellenőrzés tekintetében jelentkező kötelezettsége teljesítése során úgy jár el, hogy 2016. január
1-jétől az éves államháztartási belső ellenőrzési feladatok
végrehajtása során kiemelt figyelmet fordít a működési folyamatok szervezeti változásokból eredő kockázataira, figyelemmel az MH 88. k. ve. z.-től átvett feladatrendszerre,
a 2016. évi államháztartási belső ellenőrzési tervben szereplő célkitűzések pontosítása, az éves államháztartási
belső ellenőrzési terv módosítása, valamint a soron kívüli
és a terven felüli kapacitás terhére elrendelésre kerülő ellenőrzésekre.
85. Az államháztartási belső ellenőrzésekhez kapcsolódóan az ellenőrzések alapján javasolt és meg nem valósult
intézkedési feladatok az MH 88. k. ve. z. és az MH 2. KRE
közötti átadás-átvétel tárgyát képezik.
86. Az MH 88. k. ve. z. az átadott intézkedésekről, valamint a feladat-átadás következtében időszerűtlenné vált
feladatokról, illetve a külső és a belső ellenőrzések alapján
végrehajtandó intézkedéseket tartalmazó nyilvántartásokról elkészítendő beszámolót a megszüntetés időpontját
megelőzően 2015. december 21-ig az MH 2. KRE megalakításért felelős vezetőjének küldi meg. Az intézményi
szintű államháztartási belső ellenőrzéseket követő intézkedések kapcsán a külső ellenőrzéseket érintően a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 46. §
(1) bekezdésében foglalt kötelezettségükkel összefüggő
átadásoknak az MH 88. k. ve. z. úgy tesz eleget, hogy azok
alapján a megszüntetés időpontjára az MH 2. KRE belső
ellenőrzési vezetőjének jelentéséhez szükséges információk rendelkezésre álljanak.
87. A szervezeti változással érintett szervezetek operatív
belső kontrollrendszerének felülvizsgálatára a honvédelmi
szervezetek operatív belső kontrolljai rendszerének kialakításáról, működtetéséről és fejlesztéséről szóló 12/2013. (II.
22.) HM utasítás (a továbbiakban: HM utasítás1) 2. § (3) bekezdése és 10-13. §-ai alapján, továbbá az Operatív Belső
Kontrollok Rendszere Kézikönyv kiadásáról szóló 7/2013.
(II. 28.) HM VGHÁT szakutasításban meghatározottakra
figyelemmel 2016. március 31-ig kerül sor.
88. Az MH 88. k. ve. z. parancsnoka 2015. december
31-ig a HM utasítás1 15. § (1) és (2) bekezdése szerint végrehajtja a belső kontrollrendszerre vonatkozó értékelési és
nyilatkozattételi kötelezettséget, amelyet megküld az MH
2. KRE részére, amely szervezet azt a 2015. évi beszámolás keretében saját nyilatkozatához mellékeli.
89. Az MH 86. SZHB a pénzügyi és számviteli szakellenőrzés rendjéről szóló 13/2013. (HK 8.) HM VGHÁT
szakutasításban meghatározottak szerint
a) 2015. december 31-ig elkészíti az MH 88. k. ve. z.
2015. évi pénzügyi és számviteli szakellenőrzési beszámolóját, és
b) 2016. január 31-ig összeállítja az MH 2. KRE 2016.
évi intézményi szintű pénzügyi és számviteli szakellenőrzési tervét.
12. Szervezési és deregulációs feladatok 90. A HVK HTCSF az érintett csoportfőnökségekkel
egyezteti az MH 2. KRE 2015. december 1-jéig kiadásra
kerülő állománytábláját és az MH ÖHP állománytábla helyesbítő ívét, amelyeket véleményezésre megküld a
HM Tervezési és Koordinációs Főosztály (a továbbiakban: HM TKF) részére.
91. A HM utasításban meghatározott, az együttes intézkedésben nem szabályozott feladatok tekintetében érintett
csoportfőnökök szakterületük vonatkozásában – szükség
szerint – 2015. december 1-jéig kiadják, illetve pontosítják
szakutasításaikat.
92. Az MH HKNYP parancsnoka biztosítja az MH
2. KRE részére az új szervezeti rend szerinti működéshez
szükséges bélyegzőket.
93. Az MH ÖHP új szervezeti elemének vezetési-irányítási szakmai feladataihoz szükséges technikai eszközök és az azok üzemeltetéséhez szükséges személyi állomány biztosítása az MH 43. hír. és vt. e. állománytáblájának módosítása útján valósul meg.
94. Az MH ÖHP parancsnoka az új szervezeti rend
szerinti működés kezdőnapjától a szervezési időszak
utolsó napjáig tartó időszak vonatkozásában az MH ÖHP
és az MH 2. KRE működésének tapasztalatairól 2016. december 1-jéig írásos jelentést terjeszt fel a HVKF részére.
95. A HM VGH 2016. február 1-jéig kezdeményezi a
honvédelmi szervezetek pénzügyi és számviteli ellátásiutaltsági rendjéről szóló 14/2014. (HK 6.) HM VGHÁT
szakutasítás módosítását.
96. Az MH 2. KRE az éves és havi munkatervek
összeállításával és a tervezett feladatok megvalósulásának nyomon követésével összefüggő feladatokról szóló
2/2014. (I. 21.) HM utasításban meghatározott eljárásrendben elkészíti az MH 2. KRE éves intézményi munkatervét
és azt jóváhagyásra felterjeszti az MH ÖHP parancsnoka részére.
97. A HM TKF az MH 2. KRE alapító okiratát és az
MH 88. k. ve. z. megszüntető okiratát soron kívül megküldi a HM VGH részére.
98. Az MH ÖHP és az MH 2. KRE parancsnoka a honvédelmi szervezetek alapításáról, tevékenységéről és szabályzatairól szóló 80/2011. (VII. 29.) HM utasítás 12. §
(7) bekezdése és 15/A. § (4) bekezdése szerint előkészített
szervezeti és működési szabályzat hatályba lépését követő
60 napon belül módosítja az államháztartásról szóló törvény végrehajtásáról szóló 368/2011. (XII. 31.) Korm.
rendelet 13. § (2) és (3) bekezdésében foglalt belső szabályzatokat.
13. Záró rendelkezések 99. Ez az együttes intézkedés az aláírása napján lép hatályba, és 2017. január 1-jén hatályát veszti.
Dr. Dankó István s. k.,
közigazgatási államtitkár


type: legislation

jurisdiction: Hungary

text:
92/2004. (IV. 27.) Korm. rendelete az Európai Unió Európai Mezőgazdasági Orientációs és Garancia Alap Garancia Részlegéből finanszírozott intézkedések pénzügyi, számviteli és ellenőrzési lebonyolítási rendjéről.
A Kormány az Európai Mezőgazdasági Orientációs és
Garancia Alap (a továbbiakban: EMOGA) Garancia
Részlegéből finanszírozott intézkedések hatékony módon
történő lebonyolítása érdekében az államháztartásról
szóló 1992. évi XXXVIII. törvény (a továbbiakban: Áht.)
124. §-a (2) bekezdésének t) pontjában kapott felhatalmazás alapján, valamint a mezőgazdasági és vidékfejlesztési
támogatásokhoz és egyéb intézkedésekhez kapcsolódó eljárás egyes kérdéseiről és az ezzel összefüggő törvénymódosításokról szóló 2003. évi LXXIII. törvénnyel és a
Mezőgazdasági és Vidékfejlesztési Hivatalról szóló
81/2003. (VI. 7.) Korm. rendelettel összhangban az alábbi
rendeletet alkotja:
I. Fejezet ÁLTALÁNOS RENDELKEZÉSEK A rendelet hatálya 1. §
(1) E rendelet hatálya az EMOGA Garancia Részlegéből finanszírozott intézkedések pénzügyi, számviteli, ellenőrzési és lebonyolítási folyamataiban részt vevő alábbi
szervekre terjed ki:
a) a Földművelésügyi és Vidékfejlesztési Minisztériumra
(a továbbiakban: FVM) mint felügyeleti szervre és közösségi
jogszabályban meghatározott Illetékes Hatóságra,
b) a vonatkozó közösségi jogszabályban meghatározott
Igazoló Szervre, amelynek a feladata az MVH által az
Európai Bizottságnak benyújtásra kerülő éves beszámoló
auditálása és amelynek kijelöléséért, megbízásáért az
1663/95 EK rendelet előírásai szerint az FVM a felelős,
c) a Mezőgazdasági és Vidékfejlesztési Hivatalra (a továbbiakban: MVH) mint Kifizető Ügynökségre,
d) a Magyar Államkincstárra (a továbbiakban: Kincstár) mint a lebonyolításban közreműködő szervre,
e) a Vám- és Pénzügyőrség Országos Parancsnokságára
(a továbbiakban: VPOP) mint ellenőrzést végző szervre,
továbbá mint a szabálytalanságok kezelése tekintetében az
OLAF Koordinációs Irodára,
f) az Adó- és Pénzügyi Ellenőrzési Hivatalra (a továbbiakban: APEH) mint az adók módjára behajtandó köztartozásnak minősülő fizetési kötelezettség beszedésére irányuló végrehajtási eljárást lefolytató adóhatóságra,
g) az ügyfelekre, valamint
h) az ügyfelek számláit kezelő hitelintézetekre.
(2) A rendelet hatálya a következő kifizetéssel járó intézkedésekre terjed ki:
a) kizárólag az EMOGA Garancia Részleget terhelő
támogatások, amelyek megelőlegezése a Kincstári Egységes Számláról (a továbbiakban: KESZ) történik:
aa) export-visszatérítés,
ab) belpiaci támogatások külön jogszabályban megha
tározott jogcímei,
ac) a közvetlen kifizetéseknek a Csatlakozási szerző
désben meghatározott jogcímei,
ad) magántárolás támogatása és kivonási támogatás;
b) társfinanszírozással megvalósuló intézkedések:
ba) a Nemzeti Vidékfejlesztési Tervbe foglalt kísérő
intézkedések, amelyek társfinanszírozása 20%-ban nemzeti forrásból és 80%-ban közösségi hozzájárulásból történik,
bb) egyes külön jogszabályban meghatározott nemzeti
forrásból és közösségi hozzájárulással megvalósuló belpiaci intézkedések;
c) központi intervenció, amelynél a felvásárlás és a
költségek megelőlegezése a KESZ-ről történik, amelynek
törlesztésére az értékesítés, illetve a költségek EMOGA
Garancia Részlegétől való visszaigénylése nyújt fedezetet;
d) a közvetlen kifizetések Csatlakozási szerződésben
meghatározott jogcímei, amelyek nemzeti forrásból kerülnek kifizetésre (top up).
(3) A rendelet hatálya kiterjed a (2) bekezdésben meghatározott intézkedések finanszírozásához kapcsolódó további, kizárólag a fejezeti költségvetést terhelő kiadásokra,
amely tételekre a fejezeti költségvetésben céltartalékot
kell képezni:
a) árfolyamveszteségek;
b) a központi intervenciós intézkedések költségeinek
Európai Uniós (a továbbiakban: EU) átalánnyal nem fedezett része;
c) az EU által meg nem térített behajthatatlan kintlévőségek;
d) az EMOGA Garancia Részleg javára teljesítendő
rendkívüli befizetések mint az Európai Bizottság általi
éves elszámolás során vagy vizsgálat eredményeként meghatározott Magyarországra kirótt tagállami befizetési kötelezettség, illetve valamennyi, Magyarországra kirótt tagállami büntetés;
e) az adók módjára behajtandó köztartozások állami
adóhatóság általi végrehajtásához kapcsolódó az adózás
rendjéről szóló 2003. évi XCII. törvény 161. §-ának (2) bekezdése szerinti végrehajtási költségminimum;
f) követelés a csődeljárásról, a felszámolási eljárásról és a
végelszámolásról szóló 1991. évi XLIX. törvény 46. §-ának
(7) bekezdése szerinti nyilvántartásba vételi díja.
(4) A rendelet hatálya kiterjed a (2) bekezdésben meghatározott intézkedések finanszírozásához kapcsolódó, a
fejezeti költségvetést illető bevételekre:
a) árfolyamnyereségek;
b) a központi intervenciós intézkedések költségei és az
EU átalány közötti különbség;
c) a szabálytalanságok kapcsán behajtott és a nemzeti
költségvetést illető összegek külön jogszabályban meghatározott része; d) visszatartott biztosítékok összegéből a nemzeti költségvetést illető külön jogszabályban meghatározott része.
(5) A rendelet hatálya kiterjed a tejkvóta túllépéséhez
kapcsolódó beszedési feladatok teljesítésére és a beszedett
összegek EK jogszabályokban meghatározott részének az
EMOGA Garancia Részlegének javára történő teljesítésére.
Értelmező rendelkezések 2. § 1. Export-visszatérítés: Meghatározott termékek kiviteléhez kapcsolódó, mennyiségi egységre vetített, közösségi
jogszabály által meghatározott támogatás.
2. Belpiaci támogatások: Belpiaci intézkedés az egyes
mezőgazdasági termékek termelésének, feldolgozásának
és közösségen belüli értékesítésének támogatása, amelynek alapja az érintett termékmennyiség. Idetartoznak továbbá a termelést, a feldolgozást, valamint az értékesítést
szabályozó intézkedések, pl. a kvótakezelés.
3. Közvetlen kifizetések: Az EMOGA Garancia Részlegből folyósított, az EU-val kötött megállapodás alapján az
1. § (2) bekezdés d) pontja szerinti nemzeti forrásból finanszírozott, közvetlenül a termelő jövedelmét növelő támogatás, amely a termőterület, állatlétszám vagy termékegység alapján kerül megállapításra.
4. Nemzeti kiegészítő támogatás (top up): Az EU közös
forrásaiból származó agrártámogatásokhoz kapcsolódó,
nemzeti költségvetésből nyújtott kiegészítő támogatások,
amelyeket a nemzeti hatáskörben nyújtott agrártámogatások igénybevételének általános feltételeiről szóló 6/2004.
(I. 22.) Korm. rendelet 1. §-a (3) bekezdésének o) pontja
nemzeti kiegészítő támogatásként határoz meg.
5. Intervenciós intézkedések: Az EU mezőgazdasági termékeinek belső piacán a keresleti és kínálati egyensúlyzavarok, továbbá az ebből adódó jelentős mértékű áringadozások
kiküszöbölése céljából alkalmazott szabályozási mechaniz
mus. Intervenciós intézkedés: a központi intervenció, a
magántárolás támogatása, illetve a kivonási támogatás.
6. Vidékfejlesztési (kísérő) intézkedések: Az EMOGA
Garancia Részlegéből finanszírozott vidékfejlesztési támogatások, amelyeket a Nemzeti Vidékfejlesztési Terv
foglal magában.
7. Központi intervenció: Egyes termékpályákon a túltermelés okozta termékfelesleg egyidejű piacra jutásának
megakadályozása, amely a közösség nevében történik, de a
tagországok saját nemzeti költségvetése terhére történő
felvásárlást, a felvásárolt készletek tárolását, majd egy későbbi időpontban történő értékesítését jelenti.
8. Magántárolás támogatása: A túltermelés okozta termékfelesleg piacra jutásának késleltetése, és a piaci ár
túltermelés következtében történő jelentős csökkenésének megakadályozása a tulajdonos által történő tároláshoz
nyújtott támogatással.
9. Kivonási támogatás: Egyes termékpályákon a piacon
uralkodó túlkínálat megszüntetése, vagy a várhatóan piacra kerülő termékfelesleg piacra jutásának megakadályozása, árukivonás formájában.
10. Közösségi hozzájárulás: Az EMOGA Garancia Részlegéből finanszírozott meghatározott intézkedések finanszírozása esetén az Európai Bizottság által átutalt összegek.
11. Finanszírozási terv (éves, havi, heti): Az MVH az
Áht., a költségvetési törvény és az Együttműködési megállapodás értelmében éves, havi és heti rendszerességgel
finanszírozási tervet állít össze a Kincstár részére, amely az
intézkedések előfinanszírozásához szükséges gördülő terv.
12. Előfinanszírozás: Az EMOGA Garancia Részlegéből folyósított meghatározott támogatások nemzeti forrásból történő megelőlegezése.
13. Lebonyolítási számlák: A 6. § (1) bekezdésének
d) pontjában meghatározott számlák.
14. Forráslehívás: Az MVH azon tevékenysége, amelynek során biztosítja a támogatás összegének rendelkezésre
állását a lebonyolítási számlákon, annak érdekében, hogy
kifizetésre kerüljenek az ügyfeleknek megállapított jogos
támogatási összegek.
15. Finanszírozási igény (éves, havi, heti): Az MVH az
Együttműködési megállapodás értelmében éves, havi és heti
rendszerességgel finanszírozási igény jelentést állít össze az
FVM részére, amelyben megadja a fejezeti költségvetés terhére kifizetendő támogatások összegeit, és amelyeknek a
rendelkezésre állását a Fejezeti kezelésű előirányzat-felhasználási keretszámlákon biztosítani szükséges.
16. Havi megtérítés: Az MVH nyilvántartása alapján
készített, az Európai Bizottságtól való havi forráslehívás,
amely egyben a finanszírozási előrejelzés is.
17. Támogatási előleg: A kedvezményezettnek az
EMOGA Garancia Részlegből finanszírozott intézkedések jogcímeiről rendelkező közösségi jogszabályok előírásai szerint a támogatás végleges megállapítása előtt
— megfelelő biztosíték ellenében — folyósított összeg.
18. Biztosítékok: Jelen kormányrendelet hatálya alá tartozó intézkedések vonatkozásában a biztosíték az MVH
rendelkezésére álló készpénzletét, vagy az MVH javára
szóló bankgarancia, amely lehívására az ügyfél adott kötelezettségének elmulasztása esetén kerül sor.
19. EU költségvetési nomenklatúra: Az EMOGA
Garancia Részleg kifizetéseihez, elszámolásaihoz és jelentéseihez kapcsolódó költségvetési kódstruktúra.
20. Fizetés-igazolás: Olyan dokumentum, amely igazolja, hogy az ügyfél eleget tett az előírt kötelezettségének.
21. Szabálytalanságok: A nemzetközi szerződésekkel,
és/vagy a nemzeti jogszabályokkal ellentétes eljárás vagy
mulasztás, amely következményeként az EU, vagy a Magyar Köztársaság, vagy az ügyfél pénzügyi érdekei sérülnek.
22. Együttműködési megállapodás: Az MVH, az FVM és
a Kincstár között létrejött megállapodás, amely a kifizetések pénzügyi lebonyolításával és elszámolásaival kapcsolatos feladatmegosztást és eljárási rendet rögzíti.
23. Ügyfél: A mezőgazdasági és vidékfejlesztési támogatásokhoz és egyéb intézkedésekhez kapcsolódó eljárás
egyes kérdéseiről és az ezzel összefüggő törvénymódosításokról szóló 2003. évi LXXIII. törvény 3. §-ának k) pontjában meghatározott ügyfél.
II. Fejezet TERVEZÉS Költségvetési tervezés 3. § (1) Az MVH az EMOGA Garancia Részlegéből finanszírozott intézkedésekre vonatkozó tervezési feladatokat
és kifizetési előrejelzéseket az Áht. és az annak végrehajtásáról rendelkező jogszabályok, a költségvetési törvény,
valamint a költségvetési tervezési körirat előírásai szerint
készíti el, amelynek keretében szakmai javaslatot tesz a
fejezeti költségvetést érintő összes várható kiadásra és bevételre vonatkozóan. A javaslatot az EU költségvetési keretek, valamint a nemzeti szakmai előrejelzések felhasználásával és azokkal összhangban állítja össze, az FVM által
meghatározott formában, az alábbi bontásban:
a) a nemzeti forrásból társfinanszírozásként kifizetésre
kerülő összegek,
b) a kiegészítő nemzeti támogatások (top up) összege,
c) az 1. § (3) bekezdése szerinti kiadások,
d) az 1. § (4) bekezdése szerinti bevételek.
Finanszírozási terv, kifizetési előrejelzés 4. § (1) Az MVH az EMOGA Garancia Részleggel kapcsolatos, az 1. § (2)—(5) bekezdéseiben meghatározott intéz
kedések, valamint az azokkal kapcsolatos kiadások és bevételek megtervezéséhez éves szinten az alábbi feladatokat
látja el:
a) Éves előirányzat-felhasználási tervet készít az FVM
fejezetet érintő intézkedésekhez kapcsolódóan a 3. §
(1) bekezdésében meghatározott szakmai javaslattal azonos bontásban;
b) az Áht., illetve a mindenkori költségvetési törvény
értelmében Éves finanszírozási tervet állít össze a Kincstár
részére az előfinanszírozáshoz szükséges összegekre vonatkozóan, amelyek a KESZ-ről kerülnek megelőlegezésre.
(2) Az MVH az EMOGA Garancia Részleggel kapcsolatos, az 1. § (2)—(5) bekezdéseiben meghatározott intézkedések, valamint az azokkal kapcsolatos kiadások és bevételek megtervezéséhez havonta az alábbi feladatokat
látja el:
a) a Fejezeti kezelésű előirányzat-felhasználási keretszámlák tekintetében Havi finanszírozási igény jelentést
készít az FVM fejezetet érintő intézkedésekre, valamint az
azokkal kapcsolatos kiadások és bevételek megtervezésére
vonatkozóan;
b) az Áht., illetve a mindenkori költségvetési törvény
értelmében Havi finanszírozási tervet állít össze a Kincstár
részére;
c) a vonatkozó közösségi jogszabályok értelmében
összeállítja az Európai Bizottság számára a kifizetési előrejelzéseket, az EU költségvetési nomenklatúrája szerinti
bontásban.
(3) Az MVH az EMOGA Garancia Részleggel kapcsolatos, az 1. § (2)—(5) bekezdéseiben meghatározott intézkedések, valamint az azokkal kapcsolatos kiadások és bevételek előrejelzéséhez heti rendszerességgel az alábbi feladatokat látja el:
a) a Fejezeti kezelésű előirányzat-felhasználási keretszámlák tekintetében Heti finanszírozási igény jelentést
készít az FVM fejezetet érintő intézkedésekre, valamint az
azokkal kapcsolatos kiadások és bevételek előrejelzésére
vonatkozóan;
b) az Áht., illetve a mindenkori költségvetési törvény
értelmében Heti finanszírozási tervet állít össze a Kincstár
részére.
Tervezési és kifizetés előrejelzési adatszolgáltatási
szempontok 5. §
Az 1. § (2)—(5) bekezdésben meghatározott intézkedésekre és az azokhoz kapcsolódó kiadásokra, valamint bevételekre vonatkozó a 4. §-ban említett tervezési és kifizetési előrejelzések összeállításának részletes szempontjait
az Együttműködési megállapodás szabályozza.
III. Fejezet A PÉNZÜGYI LEBONYOLÍTÁS RENDJE Kincstári számlák és rendelkezési jogok
6. § (1) Az EMOGA Garancia Részlegből finanszírozott, az
1. § (2)—(5) bekezdésben meghatározott intézkedések,
valamint az azokhoz kapcsolódó kiadások és bevételek
eltérő pénzügyi követelményeit figyelembe véve, a pénzügyi lebonyolítás a következő számlastruktúra alapján történik:
a) Az EMOGA Megelőlegezési számla, amely felett a
Kincstár rendelkezik és egyben tulajdonosa is. A Kincstár
a támogatások nemzeti forrásból történő előfinanszírozásához szükséges összeget az MVH által készített finanszírozási terv alapján az EMOGA Megelőlegezési számláról
átvezeti az MVH EMOGA Megelőlegezési számlára.
b) MVH EMOGA Megelőlegezési számla, amely felett
az MVH rendelkezik és egyben tulajdonosa is. Az MVH az
előzetes összesített fizetési megbízás lista alapján erről a
számláról vezetteti át az ügyfeleknek átutalásra kerülő
összegeket a megfelelő EMOGA lebonyolítási számlákra.
c) A Fejezeti kezelésű előirányzat-felhasználási keretszámlák, amelyek tulajdonosa az FVM. A Folyó kiadások és
jövedelemtámogatások fejezeti kezelésű előirányzat-felhasználási keretszámla felett az FVM rendelkezik, míg a Nemzeti
Vidékfejlesztési Terv fejezeti kezelésű előirányzat-felhasználási keretszámla felett az FVM rendelkezési jogosultságot
biztosít az MVH számára. Az előirányzat-felhasználási keretszámlák tekintetében a kötelezően alkalmazandó törvényi
azonosító sor (ÁHT-T) biztosítja a tényleges feladatnak megfelelő támogatás lehívást és a felhasználás alakulásának megfigyelését, nyomon követését.
d) Az EMOGA lebonyolítási számlák, amelyeknek tulajdonosa és egyben rendelkezési jogosultja az MVH
da) az MVH az 1. §-ban meghatározott különböző intézkedéscsoportokhoz kapcsolódó lebonyolítási számlákról átutalja a megfelelő támogatási összegeket az ügyfél
hitelintézetnél vezetett számlájára, illetve amennyiben az
ügyfélnek határozatban foglalt köztartozása van, annak
összegét az APEH adónemenként elkülönített megfelelő
számlájára,
db) az APEH által behajtott összegeket, valamint a
szabálytalanságokhoz kapcsolódóan az ügyfél által teljesített befizetési kötelezettségek teljesítését az MVH a Szabálytalanságok lebonyolítási számlán fogadja, majd beazonosítás után a megfelelő számlára [MVH EMOGA Megelőlegezési, illetve Fejezeti kezelésű előirányzat-felhasználási keretszámla, EMOGA Garancia közösségi forrás,
kísérő (vidékfejlesztési) intézkedések számla] átvezetteti.
e) Az EMOGA Garancia közösségi forrás számla,
amelynek tulajdonosa és egyben rendelkezési jogosultja az
MVH. A Bizottságnak az MVH által benyújtott havi jelen
tések alapján ideérkeznek a megtérítésre kerülő EU források.
f) Az EMOGA Garancia közösségi forrás, kísérő (vidékfejlesztési) intézkedések számla tulajdonosa és rendelkezési jogosultja az MVH. A Bizottságnak az MVH által
benyújtott havi jelentések alapján ideérkeznek a kísérő
intézkedések esetében megelőlegezésre kerülő EU források Az MVH az EMOGA Garancia közösségi forrás, kísérő (vidékfejlesztési) intézkedések számláról átvezetteti a
Kísérő (vidékfejlesztési) intézkedések lebonyolítási számlára a támogatások közösségi hozzájárulási összegét.
g) A Biztosíték számla tulajdonosa és rendelkezési jogosultja az MVH. Az MVH ezen a számlán fogadja az
ügyfelek által befizetett készpénzletét összegét. Az ügyfél
teljesítése esetén a MVH innen utalja vissza az ügyfélnek
a felszabadított biztosíték összegét. A lehívott biztosítékok
összegei szintén ezen a számlán jelennek meg. Az MVH
átvezetteti a Biztosíték számláról a külön jogszabály szerint a Bizottságot illető biztosítékok összegeit az MVH
EMOGA Megelőlegezési számlán keresztül az EMOGA
Megelőlegezési számlára. Az MVH átvezetteti a Biztosíték
számláról a külön jogszabály szerint a nemzeti költségvetést illető biztosítékok összegét a Fejezeti kezelésű előirányzat-felhasználási keretszámlára.
(2) A 6. § (1) bekezdésében meghatározott számlákhoz
kapcsolódó további számlákat, számlaműveleteket és a
pénzügyi lebonyolítás részleteit az 1. § (2)—(5) bekezdésében meghatározott intézkedések, valamint az azokhoz
kapcsolódó kiadások és bevételek szerinti bontásban az
Együttműködési megállapodás rögzíti.
(3) A kincstári számlák megnyitására és megszüntetésére az érvényben lévő jogszabályok szerint kerül sor.
(4) Az MVH kezelésében lévő (bank)számlák minden
köztehertől és költségtől mentes forintban vezetett bankszámlák.
(5) A (bank)számlák feletti rendelkezési jogosultságot két
bejelentett személy együttes aláírásával lehet gyakorolni.
Bankszámla műveletek intézkedéscsoportonként 7. § (1) Az 1. § (2) bekezdésének a) pontja esetében a Kincstár az EMOGA Megelőlegezési számláról igénybe veendő
hitelek összegét átvezeti az MVH EMOGA Megelőlegezési számlára, ahonnan az MVH átvezetteti a kifizetésre
kerülő összegeket a megfelelő EMOGA lebonyolítási
számlákra, ezt követően pedig átutalja a megfelelő összeget az ügyfél hitelintézetnél vezetett bankszámlájára.
(2) Az 1. § (2) bekezdése b) pontjának ba) alpontja tekintetében a Bizottság értesítése alapján a közösségi hozzájárulás összege átvezetésre kerül az EMOGA Garancia
közösségi forrás, kísérő (vidékfejlesztési) intézkedések
számlára. A támogatások kifizetése előtt az MVH biztosítja, hogy a szükséges közösségi hozzájárulási rész átvezetésre kerüljön a Kísérő intézkedések lebonyolítási számlára,
ezzel egy időben az MVH megbízást ad a Kincstár részére
a nemzeti forrás összegének a Nemzeti Vidékfejlesztési
Terv fejezeti kezelésű előirányzat-felhasználási keretszámláról a Kísérő intézkedések lebonyolítási számlára történő
átvezetésére, ezután a támogatás — hazai forrás és közösségi hozzájárulás — egy összegben kerül a lebonyolítási
számláról átutalásra az ügyfél hitelintézetnél vezetett
bankszámlájára.
(3) Az 1. § (2) bekezdése b) pontjának bb) alpontja tekintetében az (1) bekezdésben meghatározott folyamat kiegészül annak megfelelően, miszerint az MVH heti finanszírozási igénye alapján az FVM biztosítja a nemzeti forrás
összegének átvezetését a Fejezeti kezelésű előirányzat-felhasználási keretszámláról a megfelelő lebonyolítási számlára, ezt követően az MVH a lebonyolítási számláról átutalja a támogatás összegét az ügyfél hitelintézetnél vezetett bankszámlájára.
(4) Az 1. § (2) bekezdésének c) pontja tekintetében az
MVH a felvásárolt áruk ellenértékét, valamint a külön
jogszabályban meghatározott költségeket átvezetteti az
MVH Megelőlegezési számláról a megfelelő lebonyolítási
számlára, ahonnan az MVH a felvásárolt áruk ellenértékét,
valamint költségek összegét átutalja az ügyfél hitelintézetnél vezetett bankszámlájára. Az MVH által értékesített
áruk ellenértékét az ügyfél átutalja a megfelelő lebonyolítási számlára. Az MVH ezután a lebonyolítási számláról a
KESZ-t megillető összeget átvezetteti az MVH EMOGA
Megelőlegezési számlán keresztül az EMOGA Megelőlegezési számlára, az intervenciós értékesítés során keletkezett nyereség összegét átvezetteti az EMOGA Garancia
közösségi forrás számlára. Az intervenciós értékesítés során keletkezett veszteség összege az Európai Bizottságnak
benyújtott havi jelentések alapján az EMOGA Garancia
közösségi forrás számlán kerül jóváírásra. Az MVH az
intervenciós értékesítés veszteségének összegét innen átvezetteti az MVH EMOGA Megelőlegezési számlán keresztül az EMOGA Megelőlegezési számlára. A költségek
külön jogszabályban meghatározott Európai Bizottság által térített része szintén az EMOGA Garancia közösségi
forrás számlán kerül jóváírásra, ezt követően az MVH
átvezetteti a KESZ-ről igénybe vett hitel összegét az MVH
EMOGA Megelőlegezési számlán keresztül az EMOGA
Megelőlegezési számlára, az FVM-et — az 1. § (4) bekezdésének b) pontja szerint — megillető összeget átvezeti az
FVM Fejezeti kezelésű előirányzat-felhasználási keretszámlájára. Az 1. § (3) bekezdésének b) pontja szerinti
veszteség fennállása esetén az MVH kérésére az FVM
megbízást ad a Kincstár részére a költségek külön jogszabályban meghatározott az államháztartást terhelő részének a Fejezeti kezelésű előirányzat-felhasználási keretszámláról a megfelelő lebonyolítási számlára történő átvezetésére. Az adott lebonyolítási számláról ezt az összeget
az MVH átvezetteti az MVH EMOGA Megelőlegezési
számlán keresztül az EMOGA Megelőlegezési számlára.
(5) Az 1. § (2) bekezdésének d) pontja tekintetében az
FVM biztosítja a nemzeti kiegészítő (top up) támogatás
összegének a Folyó kiadások és jövedelemtámogatások
fejezeti kezelésű előirányzat-felhasználási keretszámlájáról a megfelelő lebonyolítási számlára történő átvezetését,
ezt követően az MVH a lebonyolítási számláról átutalja a
megfelelő összeget az ügyfél hitelintézetnél vezetett bankszámlájára.
(6) Az Európai Bizottság által az MVH havi jelentése
alapján megtérített összeget az EMOGA Garancia közösségi forrás számlán kerül jóváírásra, amely összeg az MVH
EMOGA Megelőlegezési számlán keresztül az EMOGA
Megelőlegezési számlára, illetve a Fejezeti kezelésű előirányzat-felhasználási keretszámlára történő átvezettetéséért az MVH felel.
(7) Abban az esetben, ha az ügyfél jogosulatlanul vette
igénybe a támogatást, az MVH lehívja a Biztosíték számláról a visszatartott biztosíték összegét az MVH EMOGA
Megelőlegezési számlára majd onnan az EMOGA Megelőlegezési számlára vezetteti át, illetve a Fejezeti kezelésű
előirányzat felhasználási keretszámlára.
(8) Az ügyfél a jogosulatlanul igénybe vett támogatás
összegét a megfelelő lebonyolítási számlára fizeti vissza.
Abban az esetben, ha a jogosulatlan igénybevétel az
EMOGA Megelőlegezési számláról történt és az Európai
Bizottság az átutalt összeget még nem térítette meg, a
jogosulatlanul igénybe vett támogatás összegét az MVH a
megfelelő lebonyolítási számáról az MVH EMOGA Megelőlegezési számlán keresztül az EMOGA Megelőlegezési
számlára vezetteti át. A kísérő intézkedések esetén a jogosulatlanul igénybe vett összeg közösségi hozzájárulásra eső
részét az MVH az EMOGA Garancia közösségi forrás,
kísérő (vidékfejlesztési) intézkedések számlára, illetve a
nemzeti forrásra eső részt, valamint a nemzeti kiegészítő
(top up) támogatás esetén a teljes jogosulatlanul igénybe
vett összeget a Fejezeti kezelésű előirányzat-felhasználási
keretszámlákra vezetteti át.
Forráslehívás 8. § (1) A források lehívása a 6. § (1) bekezdésének c) pontja
szerinti Fejezeti kezelésű előirányzat-felhasználási keretszámlákról, valamint — az MVH által elkészített finanszírozási terv alapján — a 6. § (1) bekezdésének a) pontja
szerinti megelőlegezési számláról történik. A kísérő (vidékfejlesztési) intézkedések esetében a forráslehívásra a
6. § (1) bekezdésének f) pontja szerinti EMOGA Garancia
közösségi forrás, kísérő (vidékfejlesztési) intézkedések
számláról kerül sor. Az összegeket az MVH értesítése
alapján a Kincstár átvezeti a 6. § (1) bekezdésének d) pont
jában szereplő lebonyolítási számlákra. A fenti számlaműveletek elvégzése révén állnak rendelkezésre, a kifizetésekhez szükséges összegek annak érdekében, hogy az ügyfeleknek megállapított és jóváhagyott kifizetések teljes egészében megvalósuljanak. A forráslehívásnak az 1. §
(2)—(5) bekezdésében meghatározott intézkedések, valamint az azokhoz kapcsolódó kiadások és bevételek szerinti
részletes szabályozását az Együttműködési megállapodás
tartalmazza.
Kifizetések engedélyezése 9. § (1) A kifizetések engedélyezése a külön jogszabályban,
részvételi felhívásban közzé tett feltételek ellenőrzésével
lefolyatott elbírálási folyamat, amely határozathozatallal
zárul. A határozat a kifizetések alapbizonylata.
(2) Az 1. § (2) bekezdésének a), b) és d) pontja szerinti
intézkedések jogcímei esetén az ügyfél által benyújtott
kérelem elbírálása után hoz az MVH határozatot.
(3) Az 1. § (2) bekezdésének c) pontja szerinti központi
intervenciós intézkedés esetén a pályázati felhívásban közölt feltételek szerint az ügyfél által kiállított számla elbírálásával, vagy azok alapján kötött adásvételi szerződés
szerint hoz az MVH határozatot.
(4) A kifizetések engedélyezési eljárásának szabályait az
1. § (2) bekezdésében meghatározott intézkedések jogcímeiről rendelkező közösségi jogszabályok és a mezőgazdasági és vidékfejlesztési támogatásokhoz és egyéb intézkedésekhez kapcsolódó eljárás egyes kérdéseiről és az ezzel
összefüggő törvénymódosításokról szóló 2003. évi LXXIII.
törvény és annak felhatalmazása alapján megalkotott
egyéb jogszabályok rögzítik.
Támogatás, támogatási előleg kifizetése 10. § (1) Kifizetés kizárólag az ügyfél vagy az ügyfél által
megjelölt ügyfél bankszámlája javára teljesíthető.
(2) Az ügyfelek részére történő kifizetések átutalását a
6. § (1) bekezdésének d) pontja szerint meghatározott lebonyolítási számlákra érkező jóváírást követő 5 munkanapon belül kell teljesíteni.
(3) Minden kifizetést, amellyel a 6. § (1) bekezdésének
d) pontja szerint meghatározott lebonyolítási számla megterhelésre került, de az ügyfél számlájára történő átutalása
nem teljesült, a lebonyolítási számlán újra jóváírásra kerül.
(4) Amennyiben azt az 1. § (2) bekezdésében meghatározott intézkedések jogcímeiről rendelkező közösségi jogszabályok lehetővé teszik, akkor az ügyfél kérheti támoga
tási előleg kifizetését — megfelelő biztosíték ellenében —
a jogcímeket meghirdető külön jogszabályban vagy részvételi felhívásban közzétett összeg mértékéig és feltételekkel.
A támogatási előleg kifizetésére, nyilvántartására és annak
Európai Bizottsággal való elszámolására ugyanúgy az e
rendeletben meghatározott szabályok vonatkoznak.
Biztosítékok 11. § (1) Az MVH felelős az 1. § (2) bekezdésében meghatározott intézkedéstípusokhoz, valamint a támogatási előlegek kifizetéséhez kapcsolódó biztosítékok beszedéséért,
lekötéséért, felszabadításáért, illetve visszatartásáért, továbbá elkülönített nyilvántartást vezet az Európai Bizottságot és a nemzeti költségvetést illető biztosítékokról.
(2) A közösségi jogszabályok szerint és a biztosítékrendszer szabályait rögzítő külön kormányrendeletben
meghatározott, készpénzletét formájában nyújtott biztosíték befizetése, illetve visszautalása kizárólag pénzintézeti
átutalással történhet meg. Az ügyfélnek az átutalási megbízáson, a ,,közlemény’’ rovatban fel kell tüntetnie az ügyfél vagy az ügyfél cég nevét, adószámát valamint a rendelet
számát, amelyhez a biztosíték kapcsolódik.
(3) A befizetett készpénzletét — amennyiben az ügyfél
írásban másképpen nem rendelkezik a bankszámlát illetően — arra a pénzintézeti számlára kerül visszautalásra,
amely számláról a befizetés történt.
IV. Fejezet AZ EMOGA GARANCIA RÉSZLEG EURÓPAI
BIZOTTSÁG FELÉ TÖRTÉNŐ ELSZÁMOLÁST
SZOLGÁLÓ KÖNYVVEZETÉSI ÉS
ADATSZOLGÁLTATÁSI RENDJE 12. § (1) Az MVH-nak az EMOGA Garancia Részlegéből
finanszírozott intézkedésekre vonatkozó, az Európai
Bizottság felé történő elszámolást szolgáló könyvvezetési,
beszámolási és adatszolgáltatási kötelezettségeknek az
e rendelet szerinti külön számviteli nyilvántartással kell
eleget tennie.
(2) A Magyar Köztársaság számára átutalt és felhasznált
—, illetve fel nem használt — támogatások összegével az
Európai Bizottság felé történő tételes elszámolást az
Európai Bizottság támogatások pénzügyi lebonyolításában részt vevő MVH-nak a számvitelről szóló 2000. évi
C. törvényben (a továbbiakban: számviteli törvény) foglalt
számviteli alapelvek figyelembevételével vezetett, elkülö
nített, eredményszemléletű kettős könyvviteli nyilvántartásokkal kell biztosítania. (3) A (2) bekezdés szerinti külön számviteli nyilvántartás részletes szabályait az MVH, mint EK jogszabályok
szerinti kifizető ügynökség elszámolásaira vonatkozó közösségi jogszabályok tartalmazzák, és a számviteli eljárásrendjét ezen előírások alapján készíti el.
(4) A számviteli nyilvántartás vezetésére olyan számviteli szoftvert kell alkalmazni, amelyben a követelések, a
kötelezettségek és az intervenciós készletek analitikus
nyilvántartása a főkönyvi nyilvántartáshoz zárt rendszerben kapcsolódik, vagyis az analitikus tételek egyidejűleg,
egy adatrögzítéssel bekerülnek az analitikus és a főkönyvi
nyilvántartásba is. Ezzel kell biztosítani a főkönyvi és analitikus nyilvántartások automatikus számszaki egyezőségét.
(5) A számviteli szoftverben mind a követeléseket és
azok pénzügyi teljesítését, mind a kötelezettségeket és
azok pénzügyi teljesítését ügyfelenként és azon belül tételenként, valamint az intervenciós készleteket készletfajtánként kell kimutatni.
(6) Az MVH a közösségi előírások szerinti, számlarenddel kiegészített számlatükröt köteles alkalmazni, az abban
foglaltaktól eltérni — a szoftver támogatásával biztosítandó teljes körű adatgyűjtés, adatszolgáltatás és beszámolás
érdekében — nem lehet.
13. § (1) Az MVH-nak az Európai Bizottságtól beérkezett
támogatási összegeknek és azok kifizetésének, beleértve a
kísérő intézkedések esetén a nemzeti forrásból közösségi
hozzájárulással kifizetett összegeknek, illetve intervenció
esetén a kifizetett számláknak, illetve adásvételi szerződés
szerint teljesített felvásárlásoknak, továbbá az ügyfél általi
számlateljesítéseknek és az ügylet kapcsán elszámolt költségeknek nyomon követhető nyilvántartásáról kell gondoskodnia.
(2) A nyilvántartásokat forintban kell vezetni, és gondoskodni kell arról, hogy az euróra történő átszámítást
— az Európai Bizottság által meghatározott elszámolási
árfolyam berögzítését követően — az alkalmazott szoftver
automatikusan biztosítsa. Arra vonatkozóan, hogy az átszámítás során mely időszak elszámolási árfolyamát kell
figyelembe venni, az MVH részére előírt követelmények az
irányadók.
(3) Az MVH-nak az (1) bekezdés szerinti feladatok ellátására elkülönített, részletes számviteli eljárásrendet kell
készítenie, amelynek részei:
a) számviteli folyamatok eljárási rendje,
b) számviteli politika, a 12. § (6) bekezdése szerinti
számlatükör, számlarend,
c) bizonylati album. (4) A számviteli eljárásrendnek a közösségi előírások
szerint meghatározott előírások alapján történő elkészítéséért és az elkészült számviteli eljárásrend jóváhagyásáért,
módosításáért, annak végrehajtásáért az MVH vezetői felelősek.
(5) Az MVH-nak kell gondoskodnia arról, hogy az
(1) bekezdés szerinti pénzügyi lebonyolítási feladatokkal
kapcsolatos eredeti banki és egyéb bizonylatok rendelkezésre álljanak. Ennek érdekében a Kincstár a bankszámlakivonatot két eredeti, sorszámozott példányban állítja ki,
amelynek első példánya az MVH államháztartási számviteli nyilvántartása, második példánya az MVH uniós számviteli nyilvántartása részére szolgál bizonylatként.
(6) A Nemzeti Vidékfejlesztési Terv fejezeti kezelésű
előirányzat-felhasználási keretszámla esetében — mivel a
számla felett az MVH-nak rendelkezési jogosultsága
van — és így ahhoz, hogy az MVH-nak az (1) bekezdés
szerinti pénzügyi lebonyolítási feladatokkal kapcsolatos
eredeti banki és egyéb bizonylatok rendelkezésre álljanak
a Kincstár a kiállított két eredeti, sorszámozott bankszámlakivonat első példányát az FVM-nek küldi meg az államháztartási számviteli nyilvántartás vezetéséhez, míg második példányát az MVH-nak továbbítja az uniós számviteli
nyilvántartás vezetéséhez.
(7) A számviteli nyilvántartások vezetésének irányítására olyan szakembert kell alkalmazni, aki megfelel a számviteli törvény 151. §-ának (1) bekezdésében foglalt képesítési követelményeknek, kiegészítve azzal, hogy felsőfokú
szakirányú végzettség és vállalkozási területre vonatkozó
gyakorlat szükséges.
14. § (1) A 12. §-ban foglalt külön számviteli nyilvántartásnak
biztosítania kell, hogy az Európai Bizottság részére küldendő évközi adatszolgáltatások számvitelből nyerhető
adatait, valamint, hogy az éves pénzügyi jelentések elkészítéséhez szükséges számviteli adatok megfelelő részletességgel rendelkezésre álljanak. E követelmény teljesítéséért
az MVH felelős.
(2) Az MVH elkülönített számviteli nyilvántartásainak
vezetése során gondoskodik arról, hogy az alábbi információk naprakészen rendelkezésre álljanak:
a) az Európai Bizottságtól beérkezett támogatások öszszege, b) az MVH bankszámláinak tételes forgalma,
c) a Nemzeti Vidékfejlesztési Terv fejezeti kezelésű
előirányzat-felhasználási keretszámla forgalma a bankszámlakivonat másodpéldánya alapján, d) a kedvezményezettek részére a lebonyolítási számláról kifizetett összegek, kísérő intézkedések esetén a nemzeti forrás összege intézkedésenként, azon belül kedvezményezettek (ügyfelek) szerinti bontásban,
e) a fejezeti költségvetést terhelő, de még nem teljesített kiadások miatti követelések,
f) a fejezeti költségvetést illető, de még nem teljesített
bevételek miatti kötelezettségek összege,
g) az Európai Bizottság által jóváhagyott (visszaigazolt), de még ki nem fizetett, illetve a szabálytalanságok
miatt visszajáró összegek miatti követelések,
h) az Európai Bizottság felé visszafizetendő összegek,
illetve a jóváhagyott, de még ki nem fizetett támogatás
igénylések miatti kötelezettségek összege.
(3) Az FVM az MVH könyvvezetési kötelezettségeinek
zárt rendszerben való teljesítéséhez
a) adatot szolgáltat hetente napi bontásban a Nemzeti
Vidékfejlesztési Terv fejezeti kezelésű előirányzat-felhasználási keretszámla forgalmával kapcsolatosan,
b) rendszeresen tájékoztatás ad az 1. § (3) bekezdésben
felsorolt műveletekről.
(4) Az MVH-nak a közösségi jogszabályok szerinti rendszeres és soron kívüli adatszolgáltatásokat a jóváhagyott
számviteli eljárásrendben foglalt határidőre kell teljesítenie.
15. § (1) Az MVH forintban számol el az Európai Bizottsággal.
(2) Az Európai Bizottság kötelezettségvállalásának
meghatározott százalékát a kísérő intézkedések esetében
előleg formájában utalja át. Adott programozási időszak
alatt az MVH ezen összeget használja fel a támogatással
kapcsolatos kiadásokhoz történő közösségi hozzájárulás
kifizetésére.
(3) Az Európai Bizottság részére benyújtott évközi (heti, havi, féléves és egyéb), valamint az éves jelentések csak
olyan kifizetéseket, illetve követelésekkel kapcsolatos adatokat tartalmazhatnak, amelyeket kifizetett és jóváhagyott,
valamint a számviteli szoftverben hiánytalanul rögzített
számlák, adásvételi szerződések vagy határozatok támasztanak alá, és amelyek az intézkedésekre vonatkozóan elismerhető kifizetéseknek, illetve követeléseknek minősülnek.
(4) Az MVH az október 16. napjától következő év október 15. napjáig tartó EMOGA Garancia Részleg költségvetési évre vonatkozóan állítja össze a (3) bekezdésben
felsorolt évközi és éves jelentéseket, amelyeket benyújt az
Európai Bizottságnak.
(5) Az Európai Bizottság a havi jelentések alapján megtéríti a kifizetésre került támogatási összegeket és a féléves
vagy egyéb évközi jelentések alapján dönt a behajthatatlan
követelések leírásáról.
(6) Éves elszámoláskor az Európai Bizottság az MVH
által benyújtott, az Igazoló Szerv által auditált éves jelentés
alapján dönt az év közben teljesített előlegek végleges
kiadássá nyilvánításáról, illetve rendeletet hoz az esetleges
tagállami befizetési kötelezettségről.
V. Fejezet SZABÁLYTALANSÁGOK KEZELÉSE 16. § (1) Az MVH felel a jogosulatlanul igénybe vett támogatások visszaköveteléséhez szükséges intézkedések megtételéért, a megfelelő számviteli és egyéb nyilvántartások
vezetéséért, a követelések tételes nyilvántartásáért, az
EK jogszabályokban előírt jelentési kötelezettségek teljesítéséért, továbbá az FVM közreműködésével gondoskodik a szükséges pénzügyi korrekciók végrehajtásáról.
(2) Jogosulatlanul igénybe vett támogatás esetén az
MVH határozatában megállapított visszafizetési határidő
nem haladhatja meg a 30 napot.
(3) A határozatban megállapított fizetési határidő túllépése esetén az MVH az esedékesség napjától számított
késedelmi pótlékot számít fel, valamint egyidejűleg megteszi a szükséges intézkedéseket a jogosulatlanul igénybe
vett támogatás adók módjára történő behajtásának megindítása iránt.
(4) A késedelmi pótlék mértéke minden naptári nap
után a felszámítás időpontjában érvényes jegybanki alapkamat kétszeresének 365-öd része. A késedelmi pótlék
után késedelmi pótlékot felszámítani nem lehet.
(5) Nem kell késedelmi pótlékot fizetni arra az időszakra, amelyre az ügyfél a késedelmét igazolta. Igazolásnak
csak akkor van helye, ha a késedelmet elháríthatatlan külső
ok idézte elő.
(6) Az MVH részére visszafizetett összegek Európai
Bizottságot megillető részét az MVH az EMOGA Megelőlegezési számlára valamint az EMOGA Garancia közösségi forrás, kísérő (vidékfejlesztési) intézkedések számlára, a
fejezeti költségvetést illető részét pedig a Fejezeti kezelésű
előirányzat-felhasználási keretszámlákra vezetteti át.
17. § (1) A behajthatatlan követelésekről az MVH az EU által
meghatározott adminisztratív és operatív kötelezettségek,
valamint a nemzeti beszámolási kötelezettségek figyelembevételével döntéstervezetet készít, amelyet az FVM
felülvizsgál és rendelkezik a követelések leírásáról, valamint ezzel összefüggésben az MVH könyveiből történő
kivezetéséről.
(2) A behajthatatlan vagy még vissza nem fizetett öszszegeket — amennyiben azokkal kapcsolatosan az MVH-t
az Európai Bizottság részére a közösségi jogszabályokban
meghatározott határidőben befizetési kötelezettség terheli — az FVM a meghatározott Fejezeti kezelésű előirányzat-felhasználási keretszámláján keresztül biztosítja.
A szabálytalanságokkal kapcsolatos jelentési
kötelezettségek 18. § (1) Minden negyedévet követő negyvenkét napon belül
az MVH köteles összesített jelentést küldeni a VPOP
OLAF Koordinációs Iroda részére a tapasztalt szabálytalanságokról vagy visszaélésekről, az ezekkel kapcsolatban
megtett intézkedésekről, valamint a folyamatban lévő
államigazgatási, bírósági eljárások helyzetéről.
(2) A negyedik negyedéves jelentéshez csatolva az MVH
évente egyszer kimutatást küld a VPOP OLAF Koordinációs Irodának a behajtásra váró összegekről, a behajtási
eljárás megindításának éve szerinti csoportosításban.
(3) A szabálytalanságok és csalások megelőzése érdekében az MVH saját szervezetén belül kijelöl egy szervezeti
egységet a VPOP OLAF Koordinációs Irodával való
együttműködés biztosítására.
VI. Fejezet ELLENŐRZÉS 19. § (1) A folyamatba épített ellenőrzési tevékenység tekintetében az Áht., valamint — e rendeletben foglalt eltérésekkel — az államháztartás működési rendjéről szóló
217/1998. (XII. 30.) Korm. rendelet előírásai az irányadók.
(2) Az MVH
a) olyan pénzügyi irányítási és ellenőrzési rendszert
alakít ki és működtet, amely biztosítja, hogy a szervezetek
tevékenysége szabályszerű és megfelelően szabályozott,
gazdaságos, hatékony és eredményes, az információk pontosak és a megfelelő időben rendelkezésre állnak,
b) a pályáztatás, pénzügyi lebonyolítás és ellenőrzés
feladatait funkcionálisan elkülöníti, ezen feladatok megfelelő szabályozásáról a vonatkozó belső szabályzataiban
gondoskodik,
c) teljes tevékenységére vonatkozóan biztosítja a ,,négy
szem elvének’’ érvényesülését,
d) gondoskodik az ellenőrzési nyomvonal kialakításáról és az esetleges változások haladéktalan átvezetéséről.
(3) A pályázati kiírásnak, a közleménynek és a támogatási szerződésnek megfelelő részletezettséggel tartalmaznia kell az ügyfelek az Áht. 122. §-ában előírt ellenőrzéstűrési kötelezettségét, és annak megtagadása, illetve
akadályozása esetére a szankciókat is.
(4) Az ellátandó belső ellenőrzési tevékenység tekintetében az Áht., valamint — az e rendeletben foglalt eltérésekkel — a költségvetési szervek belső ellenőrzéséről szóló
193/2003. (XI. 26.) Korm. rendelet előírásai az irányadók.
VII. Fejezet ZÁRÓ RENDELKEZÉSEK 20. § (1) E rendelet az Európai Unióhoz történő csatlakozásról szóló nemzetközi szerződést kihirdető törvény hatálybalépése napján lép hatályba.
(2) Az MVH, az FVM és a Kincstár Együttműködési
Megállapodást köt, amelyben rögzít
a) a tervezési és kifizetési előrejelzési szempontokat,
b) az előfinanszírozáshoz szükséges finanszírozási ter
vek adattartalmát és gyakoriságát,
c) a pénzügyi lebonyolítás részleteit,
d) a részletes elszámolási és szervezetek közti eljárási
szabályokat. (3) E rendelet az alábbi közösségi jogszabályok tagállami végrehajtását igénylő rendelkezéseket tartalmazza:
a) a Tanács 1999. május 17-i 1258/1999 EK rendelete a
közös agrárpolitika finanszírozásáról;
b) a Bizottság 1998. december 22-i 2808/98/EK rendelete az euróval kapcsolatos agromonetáris rendszernek a
mezőgazdaságban való alkalmazására vonatkozó részletes
szabályok megállapításáról;
c) a Bizottság 1985. július 22-i 2220/85/EGK rendelete
a mezőgazdasági termékeket érintő biztosítéki rendszer
alkalmazására vonatkozó közös részletes szabályok megállapításáról;
d) a Tanács 1978. február 20-i 352/78/EGK rendelete a
közös agrárpolitika alapján nyújtott, majd elveszített biztosítékok, letétek és garanciák jóváírásáról;
e) a Bizottság 1996. február 16-i 296/96/EK rendelete a
tagállamok által továbbítandó adatokról és az Európai
Mezőgazdasági Orientációs és Garanciaalap (EMOGA)
Garanciarészlege által finanszírozott kiadások havi könyveléséről;
f) a Bizottság 1999. október 25-i 2390/99/EK rendelete
az 1663/95/EK rendeletnek a tagállamok által az EMOGA
Garanciarészlege számláinak elszámolása végett a Bizottság rendelkezésére bocsátandó számviteli adatok formája
és tartalma tekintetében történő alkalmazására vonatkozó
részletes szabályok megállapításáról;
g) a Tanács 1999. május 17-i 1259/1999 EK rendelete a
közös agrárpolitika keretébe tartozó közvetlen támogatási
rendszerek közös szabályainak megállapításáról;
h) a Tanács 1991. március 4-i 595/91 EGK Rendelete a
közös agrárpolitika finanszírozása keretében történt sza
bálytalanságokról és tévesen kifizetett összegek behajtásáról, továbbá egy információs rendszer e téren történő létrehozásáról, valamint a 283/72/EGK rendelet hatályon kívül helyezéséről;
i) a Bizottság 1990. december 12-i 3597/90 EGK rendelete a mezőgazdasági termékek intervenciós ügynökségek
által történő felvásárlását, raktározását és értékesítését
magukban foglaló intervenciós intézkedésekre vonatkozó
számviteli szabályokról;
j) a Tanács 1990. november 27-i 3492/90 EGK rendelete az intervenciós raktározás formájában megvalósított
intervenciós intézkedéseknek az Európai Mezőgazdasági
Orientációs és Garanciaalap Garanciarészlege által történő finanszírozására vonatkozó éves beszámolókban figyelembe veendő tényezők megállapításáról.
Dr. Medgyessy Péter s. k.,
miniszterelnök


text:
1020/2018. (II. 6.) Korm. határozata a Beruházás Előkészítési Alap 2018. létrehozásához szükséges intézkedésekről.
A Kormány a Beruházás Előkészítési Alap 2018. évi létrehozása érdekében egyetért azzal, hogy
 1. a nemzeti fejlesztési miniszter – az  államháztartásról szóló törvény végrehajtásáról szóló 368/2011. (XII. 31.)
Korm. rendelet 150.  § (4)  bekezdésében foglaltaknak megfelelően – a  2017.  évi beszámolási folyamat részeként
a nemzetgazdasági miniszter által meghatározott módon mielőbb intézkedjen a Beruházás Előkészítési Alap fejezeti
kezelésű előirányzat kötelezettségvállalással nem terhelt maradványának befizetéséről;
2. a nemzetgazdasági miniszter az  1.  pontban szereplő befizetést követően haladéktalanul előterjesztést készít
a  befizetett maradvány összegével megegyezően a  Központi Maradványelszámolási Alap kiadási előirányzatának
megemelésére és átcsoportosítására.
Orbán Viktor s. k.,
 miniszterelnök


text:
198/2015. (V. 6.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
Magyarország és a Koreai Köztársaság közötti gazdasági és kulturális kapcsolatok fejlesztése, különösen a budapesti
Koreai Kulturális Központ megnyitása érdekében végzett, kiemelkedően eredményes munkája elismeréseként
Nam Gwan-Pyo, a Koreai Köztársaság volt budapesti nagykövete részére a
MAGYAR ÉRDEMREND
 középkeresztje
 polgári tagozata; a brazil, elsősorban a  Sao Paulo-i magyar közösség fejlesztése érdekében végzett odaadó szervező és társadalmi
tevékenységei elismeréseként
Fransisco Montano-Filho, a  Pedra Forte Brasil Construtora e  Incorporadora Ltda. tulajdonosa, igazgatója,
a Latin-Amerikai Magyar Országos Szervezetek Szövetségének brazil képviselője, a Diaszpóra Tanács tagja részére,
a magyar cirkuszművészet elismertségét és nemzetközi rangját emelő, értékes szakmai munkája elismeréseként
Franz Czeisler, a Circus Tihany igazgatója részére,
a népszerű és a  helyi magyar közösség számára meghatározó jelentőségű kulturális intézmény létrehozása és
önzetlen támogatása elismeréseként
Szoboszlai Sándor, a Dél-Kaliforniai Magyar Színház alapítója részére a
MAGYAR ARANY ÉRDEMKERESZT
 polgári tagozata kitüntetést adományozom. Budapest, 2015. április 20.
Áder János s. k.,
 köztársasági elnök


text:
23/2017. (VI. 15.) KKM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében foglalt jogkörömben eljárva az alábbi utasítást adom ki:
1. § A  központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII.  törvény (a továbbiakban: Ksztv.) 38. § (2) és (5) bekezdésében kapott felhatalmazás alapján dr. Berzétei Ákost
2017. június 15. napjától a  kinevezés visszavonásáig – de legfeljebb 6 hónap időtartamra – Magyarország
külképviseleteinek reorganizációs programjáért felelős miniszteri biztossá nevezem ki.
2. § A miniszteri biztos az 1. §-ban meghatározott feladatkörében a következő tevékenységeket látja el:
a) áttekinti a külképviseletek által használt ingatlanok használatának jogi hátterét,
b) a gazdasági ügyekért felelős helyettes államtitkárral egyeztetve javaslatot tesz a külképviseletek által használt
ingatlanok állományának javítása érdekében szükséges intézkedésekről,
c) nyomon követi az  Európai Külügyi Szolgálat kolokációs lehetőségeit, javaslatot tesz a  Magyarország
szempontjából potenciálisan szóba jöhető projektekre, felügyeli a  kormány által jóváhagyott projektek
végrehajtását,
d) a kiemelt külképviseleti beruházások tekintetében kapcsolatot tart a projektekben részt vevő társzervekkel és
gazdasági társaságokkal,
e) a  gazdasági ügyekért felelős helyettes államtitkárral egyeztetve javaslatot tesz a  Külgazdasági és
Külügyminisztérium hosszú távú ingatlangazdálkodási stratégiájára.
3. § A miniszteri biztos tevékenységét a külgazdasági és külügyminiszter a közigazgatási államtitkár útján irányítja.
4. § A miniszteri biztos a fenti tevékenysége ellátásáért a Ksztv. 38. § (9) bekezdés a) pontja alapján külön díjazásra nem
jogosult.
5. § A miniszteri biztos a fenti tevékenysége ellátásáért a Ksztv. 38. § (6) bekezdése szerinti juttatásokra jogosult.
6. § A  miniszteri biztos tevékenységének ellátásához szükséges titkársági feladatokat a  jogi és koordinációs ügyekért
felelős helyettes államtitkár titkársága látja el.
7. § (1) Ez az utasítás a közzétételét követő napon lép hatályba.
 (2) Hatályát veszti a miniszteri biztos kinevezéséről szóló 2/2017. (I. 18.) KKM utasítás.
Szijjártó Péter s. k.,
 külgazdasági és külügyminiszter


text:
257/2016. (VII. 15.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – dr. Grajczárik Tündét
a 2016. augusztus 1. napjától 2019. július 31. napjáig terjedő időtartamra bíróvá kinevezem.
Budapest, 2016. július 5. Áder János s. k.,
 köztársasági elnök


text:
134/2003. (XII. 17.) OGY határozata a holocaust roma áldozatainak nemzetközi és hazai kárpótlását vizsgáló parlamenti vizsgáló bizottság felállításáról.
I. Az Országgyűlés a Házszabály 34. §-ának (1) bekezdése, valamint 36. §-ának (2) bekezdése alapján a holocaust roma áldozatainak kárpótlása kivizsgálására és nyomon követésére, a kárpótlási folyamatok pozitív irányú
felgyorsítása, az eddigi visszásságok kivizsgálása és a korábbi visszaélések megakadályozása érdekében, a holocaust
roma áldozatainak segítése céljából vizsgáló bizottságot
(a továbbiakban: a Bizottság) hoz létre.
II. A Bizottság feladata az alábbi kérdések kivizsgálása
és megválaszolása:
1. Milyen peren kívüli egyezség született a kárpótlást
illetően, és kik képviselték a magyarországi romákat,
ki(k)nek a felhatalmazása alapján?
A határozatot az Országgyűlés a 2003. december 15-i ülésnapján
fogadta el.
2. A kárpótlás jellegét kik határozták meg (egyéni vagy
kollektív), a szociális segélyprogram keretét, lebonyolítási
módját miért kötik feltételekhez, valamint miért nevezik
kárpótlásnak?
3. Magyarországról ez idáig hány fő nyújtotta be kárpótlási igényét és hány igénylő lett kielégítve?
4. Az International Organization for Migration
(a továbbiakban: IOM) Budapesti irodája kiket bízott meg,
és minek alapján a hazai kárpótlási adatgyűjtéshez, mekkora összeget fizetett részükre, valamint betartották-e az
adatvédelmi szabályokat?
5. Az IOM Budapesti irodájának a hazai roma kárpótlást ismertető munkája teljes körű volt-e, erre mekkora és
milyen pénzügyi alappal rendelkeztek?
6. Kikből állt a Roma Kárpótlási Szervezet, ki vagy kik
bízták meg őket, milyen feladatokkal és mekkora összegért?
7. A hazai romák kárpótlását mely szervezetek végezték, kinek a megbízásából, mekkora összegért, milyen
eredménnyel, és tevékenységüket ki ellenőrizte?
8. Bevonták-e a hazai roma szervezeteket a romák kárpótlásába, és ha nem, akkor ezért ki a felelős?
9. Milyen nyelven és hol jelent meg a szociális segélyprogram pályázati felhívása?
10. Miért nem alakult meg Magyarországon a roma
kárpótlást intéző, lebonyolító közalapítvány, és ki vagy kik
ezért a felelősök?
11. Mely roma szervezeteket és intézményeket terheli a
felelősség az átláthatatlan és kezelhetetlen magyarországi
roma kárpótlásért?
12. Felelős pozícióban lévő roma vezetőket terhel-e
felelősség egy ilyen súlyú ügy gondatlan kezeléséért?
13. A German Foundation Act hatálybalépéséhez
— 2000. augusztus 12. — képest, mi az oka annak, hogy a
világ összes országában létező esetleges igényjogosultra
vonatkozóan, az igények előterjesztési idejét — nagyon
röviden — 2001. december 31. napjában határozták meg?
14. Miért korlátozták általában véve is a kárpótlás határidejét, különös tekintettel arra, hogy eleve megkésett?
Másrészt a kárpótlás határidejének nem az emberiség elleni bűntettek elévülésének határidejéhez kellene-e igazodni?
15. Mi az indoka annak, hogy az osztrák kárpótlás csak a
kényszermunkával kapcsolatos cselekményekre vonatkozik?
16. A jogutódok, örökösök igényét miért zárja ki az
osztrák kárpótlás abban az esetben, ha a kárpótlásra jogosult személy 2000. február 15. napja előtt meghalt?
17. A kárpótlás humanitárius pályázati rendszere a körülmények ismeretében alkalmas-e kárpótlás nyújtására?
18. Miért korlátozták a humanitárius kárpótlási rendszer személyi hatályát? Miért teszik lehetővé nem cigány
szervezetek részére a cigányokra vonatkozó pénzalapok
elosztásában való közreműködést?
19. A kárpótlási rendszer körülményeinek ismeretében
igazságos-e a kárpótlási rendszer egésze, betöltheti-e az
ismert körülmények mellett a rendeltetését? Alkalmas-e
az emberiség elleni összes bűntettek jóvátételére, az erkölcsi elégtétel megadására?
20. Átalakítható-e a kárpótlási rendszer egésze oly módon, amely kifejezi a magyarországi cigányság valóságos
jóvátételre vonatkozó igényét a II. világháborúban bűnös
államokkal szemben, és megfelel a történelmi igazságnak,
különös tekintettel a nemzetközi egyezményekre?
21. Átalakítható-e a szociális segélyprogram pénzbeli
támogatássá? 22. Lehet-e kollektív kárpótlást eszközölni?
23. Van-e lehetőség a kárpótlási kérelmek benyújtási
határidejének meghosszabbítására?
24. Van-e akadálya egy Magyarországi Roma Kárpótlási Közalapítvány létrehozásának?
III. A Bizottság nyolc tagból áll, tagjai országgyűlési
képviselők. A Bizottságba három-három tagot az MSZP,
illetve a FIDESZ, egy-egy tagot az SZDSZ, illetve az MDF
képviselőcsoportja delegálhat.
IV. A Bizottság társelnökeinek és tagjainak megválasztására a képviselőcsoportok vezetőinek javaslata alapján
Házbizottság terjeszt elő javaslatot az Országgyűlésnek,
amelyről az vita nélkül határoz. A Bizottság két társelnöke
közül az egyiket az ellenzéki, a másikat a kormánypárti
képviselőcsoportok jelölik.
V. A Bizottság feladatának ellátásához szakértőt vehet
igénybe, működésének költségeit az Országgyűlés költségvetéséből fedezi.
VI. A Bizottság a Házszabály vonatkozó rendelkezései
alapján maga állapítja meg eljárásának rendjét és vizsgálati
módszereit.
VII. A Bizottság tevékenységéről, a megállapításairól és
a szükséges intézkedésekről feladatának elvégzését követően
jelentést készít, melyet az Országgyűlés elé terjeszt.
VIII. A Bizottság megbízatása feladatának elvégzéséig
tart. Dr. Szili Katalin s. k.,
az Országgyűlés elnöke


text:
1857/2013. (XI. 19.) Korm. határozata az informatikai és hírközlési közszolgáltatások működőképességének biztosításához szükséges forrásfelhasználás jóváhagyásáról.
A Kormány egyetért azzal, hogy az  elektronikus útdíjrendszer kialakításához kapcsolódó, a  rendszer biztonságos
üzemeltethetőségét biztosító beruházások, hálózati kommunikációs infrastruktúra kialakítása, valamint
a  bírságbevételek kezelését ellátó központ kialakítása érdekében történő fejezetek közötti előirányzatátcsoportosításról szóló 1348/2013. (VI. 19.) Korm. határozat 1.  pontja alapján az  elektronikus útdíj rendszer
hírközlési hálózati elemeinek a  kormányzati célú hálózatokhoz illesztése, az  útdíjrendszer biztonságos, hosszú
távú üzemeltethetősége feltételeinek megteremtése, valamint a  korszerű fizetési módok biztosítása érdekében
átcsoportosított előirányzatból fel nem használt 3000,0 millió forint az  informatikai és hírközlési közszolgáltatások
2013. évi működési finanszírozására kerüljön felhasználásra.
Felelős: nemzeti fejlesztési miniszter
 nemzetgazdasági miniszter
Határidő: azonnal
Orbán Viktor s. k.,
 miniszterelnök